Υπαρκτός Σουρεαλισμός: Συνέντευξη με τον Αλέξανδρο Κιτροέφ.\nΕίναι σπουδαίο να έρχεσαι σε επαφή με ανθρώπους σαν τον κύριο Αλέξανδρο Κιτροέφ,ο οποίος υπογράφει το βιβλίο "Ελλάς Ευρώπη Παναθηναϊκός",στο οποίο θα μάθετε χρήσιμες πληροφορίες για την αγαπημένη μας ομάδα,κάτω από ένα κοινωνικοπολιτικό πρίσμα.Μία αυθεντική "Παναθηναϊκή" φωνή και όχι "Παναθηναϊκίζουσα".Σας παραθέτω μερικές χρήσιμες πληροφορίες για τον καθηγητη και συγγραφέα,και παρακάτω την συνέντευξη.\nΟ Αλέξανδρος Κιτροέφ γεννήθηκε στην Αθήνα το 1955. Μετά την απονομή του διδακτορικού του διπλώματος από το Πανεπιστήμιο της Οξφόρδης, δίδαξε ευρωπαϊκή και ελληνική ιστορία στο Queens College της Νέας Υόρκης και στο Ωνάσειο Κέντρο Ελληνικών Σπουδών του Πανεπιστημίου της Νέας Υόρκης (ΝΥU). Από το 1996, είναι καθηγητής ιστορίας και διευθυντής του Κέντρου Ειρήνης και Παγκοσμιοποίησης του Haverford College στην Πενσυλβάνια των ΗΠΑ.\nΟ Κιτροέφ ειδικεύεται στη μελέτη της νεοελληνικής συνείδησης και ταυτότητας, ιδίως όπως αυτές εκφράζονται στην πολιτική και την κοινωνία. Έχει συγγράψει τις μονογραφίες, "The Greeks in Egypt, 1919-1937"· "Ethnicity and Class"· "Griegos en Ame'rica"· "Wartime Jews: The Case of Athens"· και "Wrestling with the Ancients: Modern Greek Identity and the Olympics" (το οποίο συνδέει τη νεότερη ελληνική ιστορία με την εξέλιξη του διεθνούς Ολυμπιακού κινήματος, και απέσπασε εξαιρετικές κριτικές διεθνώς). Επίσης, διδάσκει το μάθημα, "Αθλητισμός και κοινωνία". Τέλος, είναι μέλος της συντακτικής επιτροπής του περιοδικού, "Journal of the Hellenic Diaspora".\n1)Πείτε μας λίγα λόγια για τον Αλέξανδρο Κιτροέφ;\nΓεννημένος στην Αθήνα το 1955 από πατέρα Αλεξανδρινό με καταγωγή Χίο και μητέρα Αθηναία με καταγωγή Κεφαλλονιά, σπουδές στην Αγγλία, θητεία στο Ναυτικό και μετάβαση στις ΗΠΑ το 1986 γιά πανεπιστημιακή καριέρα. Αρχικά για ένα η δύο χρόνια, αλλά.... ουδέν μονιμότερον του προσωρινού. Παντρεμένος με μιά κόρη που μόλις τελείωσε πανεπιστήμιο, ρίζωσα πιά στις ΗΠΑ ωε πανεπιστημιακός με ειδικότητα Νεολληνική ιστορία.\n2)Μιλήστε μου για το βιβλίο σας;Με τί αφορμή το γράψατε;\nΟταν έκανα το διδακτορικό μου στην Οξφόρδη έκανε μιά σημαντική επίσημη διάλεξη ο μεγάλος ιστορικός Eric Hobsbawm για την κοινωνική ιστορία της Αγγλίας και ξεκινησε μιλώντας για το ποδόσφαιρο στον βιομηχανικό βορρά της χώρας. Από τότε κατάλαβα πως υπάρχει και ακαδημαϊκή ιστορία του ποδοσφαίρου. Ηδη είχα μεγαλώσει με ιστορίες του παππού μου που ήταν πρόεδρος του παναθηναϊκού το 1934 και γιά πολλα χρόνια συνεργάτης του Απόστολου Νικολαΐδη. Οταν ο Τζακ Νικολαΐδης μου δάνεισε μιά συλλογή προσωπικών εγγράφων του θείου του που αφορούσαν τον Παναθηναϊκό, πήρα την απόφαση να γράψω το βιβλίο.\n3)Μέσα από αυτό το πόνημα.Ποιά θεωρείτε την σημαντικότερη στιγμή στην ιστορία του Παναθηναϊκού και ποιά η χειρότερη;\nΕίναι δύο οι σημαντικότερες στιγμές, μία στο εσωτερικό μέτωπο όταν με το 8-2 επί του Ολυμπιακού το 1930 Ο Παναθηναϊκός πιστοποιεί την αξία του ενώ γενιέται η μεγάλη αντιπαλότητα με τον "αιώνιο αντίπαλο" που επηρεάζει όλη την μετέπειτα ιστορία του Ελληνικού ποδοσφαίρου θετικά και δυστυχώς αρνητικά. Η άλλη, σε Ευρωπαϊκό επίπεδο ήταν η εμφάνιση το Wembley στον τελικό του κυπέλλου πρωταθλητριών Ευρώπης το 1971, αφιερώνω ολόκληρο κεφάλαιο στο βιβλίο γιά να δείξω τη σημασία αυτής της στιγμής που αποκρυσταλλώνει τον Ευρωπαϊκό χαρακτήρα του συλλόγου. Θεωρώ πως ειναι και η καλύτερη στιγμή σε συλλογικό επίπεδο για το Ελληνικό ποδόσφαιρο. Και η χειρότερη στιγμή για τον Παναθηναϊκό είναι ο περιβόητος αγώνας με τον Ολυμπιακό στη Ριζούπολη\n4)Ο Αλμπέρ Καμί είπε "ότι ξέρω περι ηθικής και καθήκοντος μου τα έμαθε το ποδόσφαιρο.Το ενσερνίζεστε;\nΒέβαια! Η γενιά του Απόστολου Νικολαΐδη και όλων των πρωτεργατών του ποδοσφαίρου στη χώρα μας το θεωρούσαν εργαλείο γιά την διαπαιδαγώγηση της νέας γενιάς - το ότι ανήκουμε σε ένα σύνολο, αγωνιζόμαστε μέσα σε πλαίσιο κανόνων όπως σε μιά ευνομούμενη κοινωνία, άλλοτε κερδίζουμε και άλλοτε χάνουμε όπως στη ζωή, και πως σεβόμαστε τον αντίπαλο σε ένδειξη ανθρωπιάς και τιμιότητας. Αξίες βέβαια που συνδιάστηκαν με τις αρχές του οργανωμένου αθλητισμού τον 19ο αιώνα στην Ευρώπη. Το ζήτημα είναι πως μπορούμε να τις συντηρήσουμε την εποχή του επαγγελματισμού...\n5)Τί απαντάτε στους επικριτές της μεγάλης πορείας του Παναθηναϊκού στο Wembley,ότι υπήρχαν σχέσεις με το χουντικό καθεστώς;Και γενικά για τις συνωμοσιολογίες που υπάρχουν;\nΟπως εξηγώ με αρκετή προσοχή στο βιβλίο, πιστεύω πως η χούντα τήρησε πολιτική ίσων αποστάσεων απέναντι στις μεγάλες ομάδες αλλά έκανε πολλές επεμβάσεις και δεν βοήθησε τις μικρές. Υποστήριξε την πορεία στο Wembley όπως υποστήριξαν οι μετέπειτα δημοκρατικές κυβερνήσεις τις προσπάθειες των αθλητών μας στου Ολυμπιακούς Αγώνες μέχρι το 2004. Εάν είχε υπερβεί τα όρια και είχε δωροδοκήσει τον Ερυθρό Αστέρα στον ημιτελικό, κάτι, κάποτε, κάποιος θα είχε πεί. Μερικοί αναφέρονται στις κουβέντες της κα Παπαδοπούλου. Μα πρόκειται για φερέγγυα μαρτυρία; Αλίμονο μας! Και σε γενικότερο πλαίσιο, η διεθνής βιβλιογραφία υποστηρίζει πως τα δικατορικά καθεστώτα δεν καταφέρνουν πάντοτε να χειραγωγήσουν αθλητικές εκδηλώσεις, πολύ λιγότερο συγκεκριμένα αποτελέσματα. Δυστυχώς, επειδή η χώρα μας έχει υποφέρει από την πολιτική Μεγάλων Δυνάμεων έχουμε όλοι ένα σύμπλεγμα και ερμηνεύοθμε τα πάντα με συνωμοσιολογικές θεωρείες, είναι υπερβολικό αυτό.\n6)Ποιούς θεωρείτε τους μεγαλύτερους αθλητές που έχουν περάσει από τον Παναθηναϊκό;\nΠροπολεμικά είναι τέσσερεις οι "μεγαλύτεροι" ανάμεσα βέβαια σε δεκάδες αξιόλογους που τίμησαν το τριφύλλι και τις αρχές του ευ αγωνίζεσθαι. Πρώτος χρονικά είναι ο Γιώργος Καλαφάτης, ο ιδρυτής του συλλόγου που έπαιξε στην Εθνική ποδοσφαίρου και αγωνίσθηκε σε διεθνείς αγώνες στίβου και η αγάπη του για το ποδόσφαιρο το έκανε να φύγει από τον πανελλήνιο και να δημιουργήσει τον μετέπειτα Παναθηναϊκό. Ο Βαγγέλης Μελέκογλου μόλις έχει δημοσιεύσει μιά τεκμηριωμένη βιογραφία του Καλαφάτη. Ο δεύτερος ήταν συμπαίκτης του, πρόκειται για τον μεγάλο Κωνσταντίνο Τσικλητήρα, τερματοφύλακα του Πανελληνίου που ακολούθησε τον Καλαφάτη στον πρόδρομο του ΠΑΟ τον Ποδοσφαιρικό Ομιλο Αθηνών. Ηταν και αθλητής μήκους και συμμετείχε στους Ολυμπιακούς Αγώνες του Λονδίνου το 1908 και της Στοκχόλμης το 1912 όπου και κέρδισε αργυρό μετάλλιο. Δυστυχώς πέθανε από μηνιγγίτιδα στο Βαλκανικό μέτωπο το 1913 σε ηλικία 25 ετών - διαφορετικά, ποιός ξέρει πόσα θα μπορούσε να είχε προσφέρει στον Παναθηναϊκό και τον Ελληνικό αθλητισμό γενικοτερα! Τρίτος χρονικά έρχεται ο Απόστολος Νικολαΐδης, ποδοσφαιριστής, πρωταθλητής στίβου, έβαλε τα θεμέλια τη δεκαετία του 1920 ως αθλητής και συνέχισε: ήταν από τους ιδρυτές της Ελληνικής Ποδοσφαιρικής Ομοσπονδίας και επι χρόνια πρόδερος του ΣΕΓΑΣ και της ΕΛΠΑ και συγχρόνως ο "Πατριάρχης" του Παναθηναϊκού. Τέταρτο το μεγαλύτερο ποδοσφαιρικό ταλέντο της προπολεμικής εποχής, ο Αγγελος Μεσσάρης, ο ηρωας του 8-2 που δυστυχώς έκλεισε την καριέρα του νωρίς επειδή συγκρύσθηκε με τον Νικολαΐδη. Ηταν συγκινητικό για μένα όταν έκανα έστω ηλεκτρονική επαφή με τον γυιό του γράφοντας το βιβλίο.\nΜεταπολεμικά βέβαια δεν έχουμε αθλητές που συνδιάζουν το ποδόσφαιρο με τον στίβο, όπου ξεχωρίζει ο παγκόσμιος ρέκορντμαν στο επί κονώ, ο Χρήστος Παπανικολάου. Στ ποδόσφαιρο υπάρχουν πολλοί αλλά ξεχωρίζουν οι τερματοφύλακες Τάκης Οικονομόπουλος και Βασίλης Κωνσταντίνου, αμυντικοί οι Κώστας Λινοξυλάκης και Αριστείδης Καμάρας, στο κέντρο ο Τάκης Λουκανίδης και ο Χουάν Ρότσα, στην επίθεση Δημήτρης Σαραβάκος και Κρίστοφ Βαζέχα. Αφήσα στο τέλος αυτόν που θεωρώ τον μεγαλύτερο ποδοσφαιριστή του 20ου αιλώνα στην Ελλάδα, τον "στρατηγό" Μίμη Δομάζο που συνδύαζε απίστευτο ταλέντο με πείσμα και αγωνιστικότητα.\n7)"Το γήπεδο είναι κομμάτι της κοινωνίας,και σε αυτή τη βάση αγωνιζόμαστε για την δημιουργία μιας κερκίδας χρωμάτων και συνείδησης",το πιστεύετε;Δηλαδή είστε υπερ να προωθούνται εντος του γηπέδου πολιτικοινωνικά μηνύματα;\nΠιστεύω βέβαια πως το γήπεδο είναι κομμάτι της κοινωνίας αλλά στην ύπαρξη πολιτικοινωνικών μηνυμάτων με μέτρο, διότι η κερκίδα βρίσκεται και σε άμεση σχέση με το αγώνισμα. Ας δώσω ένα παράδειγμα. Ας πούμε πως παρίσταται μια πολιτική προσωπικότητα σε έναν αγώνα και για κάποιο λόγο την ανακοινώνουν τα μεγάφωνα του γηπέδου. Ας αντιδράσουν όλοι ως πολίτες, απο την επευφημία μέχρι τη γιούχα. Αλλά τη στιγμή που αρχίσει το ματς αυτές οι αντιδράσεις οφείλουν να έχουν ως αντικείμενο τους αγωνιζόμενους. Είναι γήπεδο, όχι πλατεία.\n8)Δεν μπορώ να την αποφύγω αυτή την ερώτηση.Απ'ότι γνωρίζετε υπάρχει ένα μένος με την οικογένεια Βαρδινογιάννη,μελετώντας την ιστορία του συλλόγου,που το στηρίζετε;Είστε υπερ της τωρινής διοίκησης;\nΗ δήλωση απόσυρσης του Γιάννη Βαρδινογιάννη με την συνέντευξη μεσολάβησε ανάμεσα στην ερώτηση και την απάντηση που διατυπώνω. Πραγματικά δεν μπορώ να καταλάβω την τακτική του "Τζίγγερ" τα περασμένα χρόνια. Δεν ημουν ούτε υπέρ ούτε κατά. Απο τη μιά χαιρετίζω τη στάση του απέναντι στην "παράγκα" και τις προσπάθειες που έκανε να επικρατήσει κα΄ποιο ήθος στις ποδοσφαιρικές μας υποθέσεις. Από την άλλη όμως, απορώ με την αμέτοχη στάση του, προσπάθησε με ημέτερους και αφ ' ύψηλού να διοικήσει τον Παναθηναϊκό, και φοβούμαι πως πολλοί από αυτούς ήσαν "Yes men" άνθρωποι του προέδρου όχι του συλλόγου, υπαλληλίσκοι χωρίς παιδεία και φαντασία. Παράδειγμα ο πενιχρός κυριλέ εορτασμός της 100ετηρίδας και πιό ουσιαστικά η συνεχής αντικατάσταση προπονητών. Και μετά ήρθε η πολυμετοχικότητα, όπου ο ρόλος των κκ Βγενόπουλου και Πατέρα ήταν τελικά ρητορίες και επιζήμιες κινήσεις ως επί το πλείστον. Ενας παναθηναϊκός χρειάζεται ηγέτη με το ανάστημα και πάθος του Απόστολου Νικολαΐδη.\n9)Που πιστεύετε ότι οφείλεται η κρίση στην Ελλάδα;Αναφέρομαι σε όλους τους τομείς.\nΔεν μπορώ να παραπέμψω, ως ιστορικός, στον 19ο αιώνα όπου αφενός δεν είχαμε γερές οικονομικές βάσεις αλλά υδροκέφαλο κράτος, και η πολιτικοί μας εξαρτούνταν απο τις πελατειακές σχέσεις με τους εκλογείς τους. Δεν καταφέραμε να ξεφύγουμε και μείναμε εξαρτημένοι από τις υπερδυνάμεις, ετσι λοιπόν ο εξωτερικός παράγοντας... συμπλήρωσε τον εσωτερικό. Ειχαμε όμως πολλές αναλαμπές τις πρόσφατες δεκαετίες, και διατηρώ άσβεστες τις μνήμες της Ελλάδας των Ολυμπιακών του 2004 - όχι των Κεντέρη-Θάνου αλλά των μη ντοπαρισμένων αθλητών και των εθελοντών και πολλών άλλων που εργάσθηκαν σκληρά για εκείνη την επιτυχία που μας θυμίζει τις συλλογικές μας δυνατότητες.\n10)Εκτός από το ποδόσφαιρο με τί άλλο ασχολείστε;Έχετε σκεφτεί να γράψετε κι άλλο βιβλίο;\nΠαρακολουθώ και άλλα αθλήματα αλλά κυρίως ποδόσφαιρο. Επαγγελματικά είμαι καθηγητής κοινωνικής ιστορίας και διαδάσκω θέματα της συγχρονης ιστορίας τοης Ανατολκής Μεσογείου. Το ερευνητικό μου αντικείμενο είναι η ιστορία της νεοελληνικής διασποράς και προετοιμάζω βιβλίο για την ιστορία των Ελλήνων στις ΗΠΑ το 20ο αιώνα.\n11)Είστε υπερ της αγανάκτησης που υπάρχει στην Ελλάδα;\nΑσφαλώς, είναι απόλυτα δικαιολογημένη. Δυστυχώς όμως έχει εκφρασθεί σε πολλές περιπτώσεις μη εποικοδομιτικά - όσοι και να μας φταίνε, εμείς πρέπει να βρούμε τις λύσεις. Οι σκηνές βίας από ένα σημείο και πέρα δημιούργησαν πολύ αρνητικοί εικόνα και μέσα και έξω.\n12)Ο Τσε Γκεβάρα είπε ότι το ποδόσφαιρο είναι το όπλο για την επανάσταση.Το πιστεύετε;\nΕμμεσα, όχι άμεσα και έτσι μάλλον το εννούσε. Φέρνει τον κόμσο μαζί, τον ενώνει, δημιουργεί κοινωνικά δίκτυα και σχέσεις που μπορούν να αξιοποιηθούν για λαϊκές και κοινωνικές διεκδηκήσεις. Ανέφερα παραπάνω τον Hobsbawm που το θεωρεί μέσο δημιουργίας της εργατικής συνείδησης, και όπβς ξέρουμε, το βρεταννικό εργατικό κίνημα ήταν ιδιαίτερα δυναμικό τον 20ο αιώνα. Στο Ιράν γίνεται μέσο διεκδήκησης των δικαωμάτων των γυναικών. Και σε χώρες με εθνοτικές η ρατσιστικές διαφορές το ποδόσφαιρο ενώνει λαούς και τους δίνεο τη βάση συλλογικής δράσης.\n13)Αν σας έδινα ένα σπρέυ και σας έλεγα να βάψετε έναν τοίχο.Πού θα γράφατε και τί;\nΖω έξω από την Φιλαδέλφεια όπου βρίσκεται το πανεπιστήμιο Haverford College όπου διδάσκω αλλά διατηρώ ένα μικρό διαμέρισμα στο Μπρούκλυν της Νέας Υόρκης, σε σημείο κόντα στη γέφυρα που συνδέει το Μπρούκλυν με το νότιο τμήμα του Μανχάταν πολύ κοντά στην Wall Street. Ειμαι κυριολεκτικά δηλαδή περίπου 3 χιλιόμετρα μακρυά, άρα... την έχω κατά νού - και ενοώ ρόλο τον συμβολικό της ρόλο ως το χρηματηστηριακό κέντρο των ΗΠΑ. Δεν ξέρω από σπρευ αλλά εκεί θα πήγαινα να βάψω απέναντι στο Χρηματηστήριο κατι κατά των κερδών των τραπεζών και εταιρειών και την πολιτική τους που έχουν φέρει τόσα μεγάλα προβλήματα και στις δύο πλευρές του Ατλαντικού.\n14)Tέλος αγαπημένη φράση ή ρητό\nΤο «ας ανθίσουν εκατό λουλούδια και ας συγκρουστούν εκατό απόψεις» του Μάο Τσε Τουνγκ. Βέβαια οι περισσότεροι ιστορικοί συμφωνούν τώρα πως όσοι τον πίστεψαν τότε (δεκαετία του '50-60 στη Κίνα) και εκφράσθηκαν ελεύθερα, έγιναν αμέσως θύματα βίαιων καταστολών, αλλά δεν παύει το νόημα της φράσης να με συγκινεί, λειτουργεί ως σύνθημα μιάς ανοικτής, συμμετοχικής δημοκρατίας!\nΑναρτήθηκε από Mr Arvulas στις 9:28 π.μ.\nfl@neur 11 Σεπτεμβρίου 2011 - 2:23 π.μ.\nCongratulations for this interesting and enlightened interview! PAO-RELIGION-GATE13


Τι παίζετε αυτό τον καιρό? | Page 42 | RageQuitGR v4.0: RQGR Summer is a State of Mind\nΠαρομοιωση ηταν, γιατι τα μυδια θεωρουνται γκουρμε... Δεν νομιζω οτι εχει καποιο νοημα η ολη συζητηση.\nΠαρομοιωση ηταν, γιατι τα μυδια θεωρουνται γκουρμε... Δεν νομιζω οτι εχει καποιο νοημα η ολη συζητηση.
\nDon't chew ! Σε πειράζει. Είναι μεγάλο πειραχτήρι ο G0Ο,όπως και αρκετοί εδώ. Είσαι καινούριος, θα καταλάβεις αργότερα το κλίμα της κάθε κουβέντας :cheers: :thumbsup:\nΑφου τσακωσα το New Vegas Ultimate Edition απο το εκπληκτικο GetGamesGo (το εμαθα απο fellow Ragequitter και εμεινα αφωνος με τις εκπτωσεις του) ανυπομονω να σχολασω απο δουλεια και να παω σπιτι να το λιωσω...\nΠανε χρονια που ενιωσα ετσι για ενα single player game (τελευταια φορα ηταν οταν βγηκε το Half Life 2 :worship: ).\nΜπραβο Bethesda και Obsidian. Καταφερατε να με συγκινησετε :mosh:\nZombieCow μπορείς να αποχαιρετήσεις κάθε υπόννοια κοινωνικής ζωής στο άμεσο μέλλον σου.\nΗ σωτηρία της Έρημης Γης δεν είναι εύκολη υπόθεση, απαιτεί πράσινο δοντάκι, ξενύχτι και τουλάχιστον 100 ώρες επένδυση μέσα σε πυρωμένη power armor \nSilent Hill 2 directors cut pc :mosh:\n\nΗ σωτηρία της Έρημης Γης δεν είναι εύκολη υπόθεση, απαιτεί πράσινο δοντάκι, ξενύχτι και τουλάχιστον 100 ώρες επένδυση μέσα σε πυρωμένη power armor
\nI'm ready! Bye bye life! Hello New Vegas!\nΞεκίνησα το Drakensang που δεν είχε τύχει να παίξω παλιότερα και προς το παρόν φαίνεται πολύ καλό. Εν τω μεταξύ από ότι ήξερα το River of Time δεν είχε κυκλοφορήσει Ευρώπη αλλά από ότι φαίνεται τώρα κυκλοφορεί κανονικά και μέσω Steam. Δεν ξέρω βέβαια από πότε ισχύει αυτό, μπορεί να έγινε παλιότερα.
\nΈφτασα στη γνωστή μάχη με τη Mother Ratzinsky και θυμήθηκα όλα αυτά που γράφατε για το πόσο δύσκολη είναι η μάχη. Με βλέπω να την αφήνω για αργότερα. Οι αρουραίοι παίρνουν εκδίκηση για όλα τα άλλα RPG που τους σφάζαμε κατά εκατοντάδες. :smash:\nΠαναγια μου πολυ δυσκολη η μαχη με την αρουρινα, μια βδομαδα μου ειχε παρει. Αν θυμαμαι καλα για μα το περασω ειχα βαλει τον Νανο να βαραει το boss και ολους τους υπολοιπους να ασχολουνται με τα minions.\nOoυ , ιδιαιτερη περιπτωση. Αυτος εχει και την legendary armor ( ή οπως την ελεγαν ).\nΟι αρουραίοι παίρνουν εκδίκηση για όλα τα άλλα RPG που τους σφάζαμε κατά εκατοντάδες. :smash:
\nΑκριβώς. Είναι τρολομάχη - γροθιά στα κλισέ/στερεότυπα. \nEDIT: Ναι Τόνυ, χαίρω πολύ...\nΜε την τελευταία armor και φουλ αναβαθμισμένο το willpower δε νιώθουν μία.\nΤέλος το Witcher 2, πάμε για άλλα. Λέω να ξεκινήσω το Walking Dead, για να δω επιτέλους γιατί ο Κουτσούκος λιώνει για πάρτη του.\nΤέλος το Witcher 2, πάμε για άλλα. Λέω να ξεκινήσω το Walking Dead, για να δω επιτέλους γιατί ο Κουτσούκος λιώνει για πάρτη του.
\nΠαιξ'το στο hard για να νιωσεις Περα απο την πλακα ειναι εξαιρετικο το παιχνιδι.\nΕγω λιωνω το Alan Wake. Ειμαι στο κεφαλαιο στο θεραπευτηριο για τους καλλιτεχνες και εχω φτασει λιγο εξω απο την φαρμα των μεταλλαδων, για να δουμε !\nΤέλος το Witcher 2, πάμε για άλλα. Λέω να ξεκινήσω το Walking Dead, για να δω επιτέλους γιατί ο Κουτσούκος λιώνει για πάρτη του.
\nΕμενα προσωπικα το TWD μου φανηκε απλα ως μια interactive animated σειρα με μηδενικο βαθμο οποιασδηποτε δυσκολιας ως adventure game. Ναι μεν εχει ωραιο moral choice συστηματακι, αλλα απ'οτι καταλαβα πολυ λιγα πραγματα αλλαζουν στο main story.\nΤο μονο αντικτυπο που ειδα ηταν στη προσωρινη συμπεριφορα των NPC's προς εσενα, μεχρι να γινει το μεγαλο γεγονος του εκαστοτε επεισοδιου και να ξεκινησει ενα on-rails chain of events που σε οδηγει στο finale του τρεχον επεισοδιου.\nΑξιζει να το παιξεις για το story και μονο κατα τη γνωμη μου, γιατι ειναι ωραιο να βλεπεις και την οπτικη γωνια αλλων survivors εκτος απο αυτους του κομικ / TV σειρας. Η Telltale εχει κανει πολυ καλη δουλεια σ'αυτο το κομματι. Ισως να φταιει και το γεγονος οτι ο ιδιος ο Kirkman ασχοληθηκε με το story του game... ( Κανει πολυ μπαμ το ποσο δεν εμπιστευομαι την Telltale?  )\nΕγω λιωνω το Alan Wake. Ειμαι στο κεφαλαιο στο θεραπευτηριο για τους καλλιτεχνες και εχω φτασει λιγο εξω απο την φαρμα των μεταλλαδων, για να δουμε !
\nΛέγοντας hard, εννοείς το Dark Mode φαντάζομαι.\nΣτα δικά μου τώρα. Συνεχίζω με FTL , το οποίο μάλλον θα το εκτοξεύσω απ' το παράθυρο. Τόσο δύσκολο λέμε.\nΚαι φυσικά, το Rage, το οποίο ξεπερνά τις προσδοκίες μου προς το παρόν.\nσημερα απεκτησα το Commandos 3 στο στημ (ευχαριστω μανο), εχω παντα ινστολντ το Planescape: Torment, λεω να ξαναξεκινησω το Fall Out 2 και βρηκα ενα ακομα μοντ με ρηστορντ κοντεντ για το KotOR 2.\nΤωρα παιζω το Zeno Clash 2 . Τερματισα και το Assasin creed 4 την προηγουμενη εβδομαδα\nΤερματισα και το Assasin creed 4 την προηγουμενη εβδομαδα
\nΈτρεχε καλά στο PC σου;\nRAGE. Δεν ξέρω πόσο έχω προχωρήσει βρίσκομαι στο σημείο που πρέπει να πάω στη Dead City\nαλλά μέχρι στιγμής το ευχαριστιέμαι αφάνταστα. Ελπίζω να συνεχίσει έτσι.\nΕπίσης πήγα να παίξω λίγο Amalur, μιας και έχω καιρό να το πιάσω στα χέρια μου και έπαθα ζημιά. :throw: :throw: :throw:\nΤο πολυαγαπημένο Origin έκανε ένα update και μου εξαφάνισε τα saves τού παιχνιδιού. :smash: :smash:\nΘα το ξαναρχίσω, δεν υπάρχει θέμα, αλλά πλέον δε λειτουργεί το modάκι που ανέβαζε τη δυσκολία τού παιχνιδιού κατακόρυφα, επομένως θα πάμε με τη vanilla hard δυσκολία.


Μπλόκο στην πολιτική εξαθλίωσης | Η ΑΠΟΨΗ ΜΑΣ | Από μέρα σε μέρα | ΡΙΖΟΣΠΑΣΤΗΣ\nΤετάρτη 10 Ιούλη 2013\nΤα αυριανά συλλαλητήρια που οργανώνουν το ΠΑΜΕ και εργατικά συνδικάτα στο Σύνταγμα και σε μια σειρά πόλεις σε όλη τη χώρα ενάντια στην αντεργατική - αντιλαϊκή πολιτική αποτελούν σημαντικό σταθμό μιας κρίσιμης ταξικής αναμέτρησης. Από το Σύνταγμα, από κάθε πόλη και χωριό, κάθε λαϊκή γειτονιά, αύριο πρέπει να σταλεί αποφασιστικό μήνυμα οργάνωσης και κλιμάκωσης της πάλης ενάντια στον οδοστρωτήρα των μέτρων, που για να αυγατίσουν τα κέρδη των καπιταλιστών έρχεται να ισοπεδώσει κάθε δικαίωμα και κατάκτηση που έχει απομείνει στην εργατική τάξη. Η επίθεση στους εργαζόμενους ιδιωτικού και δημόσιου τομέα είναι τέτοια που δεν αφήνει περιθώριο αναμονής και εφησυχασμού. Ο φόβος και η μοιρολατρία δεν φρενάρουν την επίθεση των μονοπωλίων, της κυβέρνησης και των τροϊκανών συνεργατών τους. Αντίθετα, την ενισχύουν.\nΟι χιλιάδες δημόσιοι υπάλληλοι που θα απολυθούν προκειμένου να επιτευχθούν οι «δημοσιονομικοί στόχοι» και αρκετές χιλιάδες ακόμα που θα μπουν σε καθεστώς διαθεσιμότητας φανερώνουν μόνο μια πτυχή της επίθεσης, που δεν αφορά μόνο τους εργαζόμενους στο Δημόσιο. Με το πολυνομοσχέδιο που έχει ετοιμάσει η κυβέρνηση, θέτοντας σε εφαρμογή παλιότερες αποφάσεις και προωθώντας νέες, επιχειρεί νέο χτύπημα στο σύνολο των δικαιωμάτων των εργατικών - λαϊκών οικογενειών για να υπηρετήσει τις ανάγκες των μονοπωλίων. Αυτό το στόχο υπηρετούν οι νέες προωθούμενες περικοπές στις παροχές του ΕΟΠΥΥ με πρόσχημα το ταμειακό έλλειμμα του Οργανισμού, που οι ίδιες οι κυβερνήσεις προκάλεσαν. Αυτό το στόχο υπηρετούν τα απανωτά φοροεισπρακτικά μέτρα. Οι συγχωνεύσεις των σχολείων, με τους μαθητές να στοιβάζονται σε πολυάριθμα τμήματα. Η διάλυση των κοινωνικών υπηρεσιών και δομών.\nΑυτό το στόχο υπηρετεί η κατάργηση της αργίας της Κυριακής που θα δώσει τη χαριστική βολή σε χιλιάδες αυτοαπασχολούμενους και εργαζόμενους. Αυτό το στόχο υπηρετεί η απελευθέρωση των απολύσεων στον ιδιωτικό τομέα. Το δώρο που κάνει η κυβέρνηση στο κεφάλαιο να απολύει άνευ όρων και ορίων εργαζόμενους για να θωρακίσει την κερδοφορία του. Οι επιχειρηματίες «τρίβουν τα χέρια τους» αφού πετυχαίνουν «με ένα σμπάρο δυο τρυγόνια». Την ίδια στιγμή που θα απολύουν μαζικά εργαζόμενους θα εκβιάζουν τις στρατιές των ανέργων για χαμηλότερα μεροκάματα, για μεγαλύτερη ευελιξία, για ωράρια - «λάστιχο», για δουλειά λίγων μηνών και ημερών.\nΗ επίθεση δεν αφορά ορισμένους. Αφορά κάθε εργαζόμενο στο δημόσιο και τον ιδιωτικό τομέα, αφορά τον άνεργο που πληρώνει ήδη πολύ ακριβά αυτή την πολιτική, αφορά τον αυτοαπασχολούμενο που κρατάει χρεωμένος, με νύχια και με δόντια, την επιχείρησή του, αφορά τον φτωχό αγρότη, αφορά τη γυναίκα, τον συνταξιούχο, τον μαθητή, τον φοιτητή. Ο αντίπαλος είναι κοινός και σαν μια γροθιά επιβάλλεται η εργατική τάξη και οι σύμμαχοί της να δώσουν απάντηση. Τα αυριανά συλλαλητήρια να αποτελέσουν βήμα μπροστά στην πάλη για την ανατροπή αυτής της πολιτικής. Ο θυμός και η αγανάκτηση να οδηγήσουν αύριο στο Σύνταγμα και σε κάθε συλλαλητήριο που οργανώνουν οι ταξικές δυνάμεις και οι οργανώσεις της κοινωνικής συμμαχίας. Να οδηγήσουν μεθαύριο, στη συνέλευση του σωματείου, στη μάχη για τα καθημερινά λαϊκά προβλήματα στη γειτονιά, στα σχολεία, παντού. Γιατί ο δρόμος του αγώνα είναι μακρύς και απαιτεί συμμετοχή, οργάνωση και ταξικό προσανατολισμό ενάντια στο κεφάλαιο, για την ανατροπή της αντεργατικής, αντιλαϊκής πολιτικής.\nΚΥΒΕΡΝΗΣΗ: Επικαλείται... τα «Rafale» για να μη δώσει ούτε τα πετσοκομμένα αναδρομικά στους συνταξιούχους\nΚΑΤΑΓΓΕΛΙΑ ΤΗΣ ΣΟΦΙΑΣ ΜΠΕΚΑΤΩΡΟΥ: Εισαγγελική παρέμβαση για την καταγγελία για σεξουαλική κακοποίηση\nΤΕ ΕΝΕΡΓΕΙΑΚΟΥ ΚΕΝΤΡΟΥ Δ. ΜΑΚΕΔΟΝΙΑΣ ΤΟΥ ΚΚΕ: Να παρθούν τα αναγκαία μέτρα για την απρόσκοπτη λειτουργία της τηλεθέρμανσης\n«ΛΑΪΚΗ ΣΥΣΠΕΙΡΩΣΗ» - ΠΤΟΛΕΜΑΪΔΑ: Κανένα σπίτι, καμία ώρα χωρίς τηλεθέρμανση\nΣΑΜΟΣ: Ανθρώπινα κάτω άκρα βρέθηκαν στην περιοχή Ποσειδωνίου


10 μαθήματα ευτυχίας που μάθαμε από τους Αρχαίους Έλληνες… - Εθνικός Φάρος\nBy ethnikos_faros\t On Σεπ 10, 2019\n1. Κάνε τα πάντα με αγάπη!\nΖούμε με συναισθήματα, όχι με τις ώρες στο ηλιακό ρολόι. Θα έπρεπε να μετράμε το χρόνο με τους χτύπους της καρδιάς.\nΗ αγάπη είναι η αιτία ενότητας όλων των πραγμάτων\n2. Αγκάλιασε τις προκλήσεις και μάθε από αυτές\nΌπως λέει και το αρχαίο γνωμικό: «Ζήσε το σήμερα και ξέχασε το παρελθόν». Οι προκλήσεις είναι πάντα μια ευκαιρία για κάτι καινούριο. Ακόμη και το ΟΧΙ μπορεί να γίνει μια νέα για να κινηθούμε σε μια νέα κατεύθυνση. Το μεγαλύτερο εμπόδιο στη ζωή μας είναι ο εαυτός μας.\n«Οι μικρές ευκαιρίες είναι συχνά η αρχή μεγάλων έργων».\n3. Πίστεψε στον εαυτό σου, άκουσε τον και μην παίρνεις πολύ σοβαρά αυτά που σου λένε οι άλλοι.\nΚανείς δεν γνωρίζει τον εαυτό σου καλύτερα από εσένα τον ίδιο. Και κανείς τα παιδιά σου. Θα συναντήσεις πολλούς ανθρώπους που δεν θα μοιραστούν τις ίδιες ιδέες, τις ίδιες απόψεις και το ίδιο όραμα με εσένα, όσον αφορά την ανατροφή των παιδιών. Θα υπάρξουν πολλοί που θα σου δώσουν δωρεάν συμβουλές για το πώς θα πρέπει να είναι η ζωή σου ως μητέρα ή πατέρας. Άκουσε τους χωρίς να τους κρίνεις και ακολούθησε αυτό που σου λέει η καρδιά σου\n«Εκείνος που ξέρει να ακούει επωφελείται ακόμη κι από εκείνους που μιλούν άσχημα».\n«Μάθε να είσαι σιωπηλός, άφησε το μυαλό ήσυχο να ακούσει και ν’ απορροφήσει»\n4. Ονειρέψου αυτά που θέλεις, και όχι αυτά που δεν θέλεις\nΕίναι σημαντικό να ονειρευόμαστε, να κάνουμε μεγάλα όνειρα και να μην σταματήσουμε ποτέ να ονειρευόμαστε. Αλλά πάντα να ελπίζουμε στα καλύτερα\n«Μην ξοδεύεις αυτό που έχεις επιθυμώντας αυτό που δεν έχεις. Θυμήσου ότι αυτό που έχεις τώρα, είναι κάτι απ’ όλα αυτά που κάποτε ονειρεύτηκες να αποκτήσεις»\n5. Ποτέ μην τα παρατάς και ποτέ μη χάνεις την πίστη σου\nΑντικατέστησε τον φόβο με την ελπίδα.Η ταπεινοφροσύνη, ή αγάπη και η πίστη, μπορούν να κάνουν θαύματα. Και όλα θα συμβούν την κατάλληλη στιγμή και την κατάλληλη εποχή.\n«Δεν υπάρχει τίποτα «μεγάλο» που δημιουργείται ξαφνικά…Ένα τσαμπί σταφύλια χρειάζεται χρόνο να ανθίσει, να καρποφορήσει και να…ωριμάσει»!\n6. Πάντα να σκέφτεσαι και να «νιώθεις» θετικά\nΗ θετική σκέψη είναι δημιούργημα των αρχαίων Ελλήνων. Εστιάστε πάντα στο παρόν και στους λόγους για τους οποίους χαίρεστε! Απομακρύνετε από τη ζωή σας τους αρνητικούς ανθρώπους και φροντίστε πάντα να περιβάλλεστε από ανθρώπους με θετική ενέργεια. Και όπως λένε και οι Αρχαίοι ημών πρόγονοι:\n«Η ιατρική είναι συνυφασμένη με την ουσία του νου»\n«Η ευτυχία εξαρτάται από τον εαυτό μας»\n7. Ψάξε μέσα σου τις απαντήσεις\nΠάντα η σκέψη και η ενδοσκόπηση μας βοηθάει να βρούμε τη σωστή λύση, όταν νιώθουμε μπερδεμένοι\n«Αυτό που μπορούμε να επιτύχουμε εσωτερικά θα αλλάξει την εξωτερική πραγματικότητα.» Πλούταρχος\n8. Οι δύσκολες καταστάσεις είναι που μας κάνουν πιο θαρραλέους\n«Το θάρρος μας δε φαίνεται στις καθημερινές μας χαρούμενες σχέσεις, αλλά στις προκλήσεις της ζωής και τις αντιξοότητες»\n9. Μην αντιστέκεσαι στο πεπρωμένο σου\n«Κανείς δεν μπορεί να ξεφύγει από το πεπρωμένο του»\n«Στον καθένα υπάρχουν τρεις αρετές: Η σύνεση, η δύναμη και η καλή τύχη»\nΊων ο Χίος\n10. Δες τα λάθη σου θετικά και σαν εμπειρίες που θα κινούνται προς την κατεύθυνση των ονείρων σου.\n«Αυτός που κάνει τα περισσότερα κάνει τα περισσότερα λάθη»\nethnikos_faros 3359 posts 0 comments\nΚαταπέλτης ο Όρμπαν κατά όσων θέλουν να σπείρουν μετανάστες για να…σωθεί ο πληθυσμός της Ευρώπης: Όχι στην δημογραφική αυτοκτονία!\nΘρίλερ με «άρωμα» κατασκοπείας στη Λέρο; – Τι είχε συμβεί στη ίδια μονάδα με Γερμανούς «κολυμβητές» – Όλο το παρασκήνιο\nΈρχεται «κύμα» υποχρεωτικών εμβολιασμών για υγειονομικούς – εκπαιδευτικούς:…\nΆγγελος Σικελιανός: Η ζωή και το έργο του\n4ο κύμα Covid-19 «προ των πυλών» στη Γερμανία – Κτυπά ήδη την Βρετανία και την…\nΤουρκικές ΝΑΥΤΕΧ στα «διεθνή ύδατα του Αιγαίου»…Τα μέτρα οικοδόμησης εμπιστοσύνης…\nΔΟΥΛΕΥΕΙ ΕΝΑΝ ΟΛΟΚΛΗΡΟ ΛΑΟ Ο ΘΡΑΣΥΤΑΤΟΣ!!! Ζάεφ: Όλοι χρειάζεται να…\nΣκόπια: Ζητοῦν νά μήν λέμε τόν Μέγα Ἀλέξανδρο «Ἕλληνα βασιλέα»!\nΆτακτη υποχώρηση της κυβέρνησης – «Παγώνει» η κύρωση της…\nΕΚΤΑΚΤΟ:Συνελήφθη ο βιαστής των Πετραλώνων στη Νέα…\nΚατερίνη: Γιατρός 61 ετών πέθανε μετά τη δεύτερη δόση με…\nΣυλλήψεις τριών Τούρκων στην Αθήνα, με άρωμα κατασκοπίας


Καλό ταξίδι Θέμη Βούλγαρη – ΤΡΙΚΚΗPress – Τα νέα των Τρικάλων\nΚαλό ταξίδι Θέμη Βούλγαρη Reviewed by Momizat on Σεπ 11 . Έφυγε απο τη ζωή ο Θέμης Βούλγαρης σε ηλικία 80 ετών, την Πέμπτη 7 Σεπτεμβρίου 2017. Διακεκριμένος πολιτικός μηχανικός και εργολήπτης δημοσίων έργων στην επαγγε Έφυγε απο τη ζωή ο Θέμης Βούλγαρης σε ηλικία 80 ετών, την Πέμπτη 7 Σεπτεμβρίου 2017. Διακεκριμένος πολιτικός μηχανικός και εργολήπτης δημοσίων έργων στην επαγγε Rating: 0\nΚαλό ταξίδι Θέμη Βούλγαρη\nΔημοσιεύτηκε στις: 11 Σεπτεμβρίου, 2017 στην κατηγορία: ΤΡΙΚΑΛΑ | σχόλια : 0\nΈφυγε απο τη ζωή ο Θέμης Βούλγαρης σε ηλικία 80 ετών, την Πέμπτη 7 Σεπτεμβρίου 2017. Διακεκριμένος πολιτικός μηχανικός και εργολήπτης δημοσίων έργων στην επαγγελματική του ζωή, συστηματικός μελετητής της ιστορίας, της πολιτικής και της φιλοσοφίας στον προσωπικό του χρόνο.\nΈνας άνθρωπος με βαθύτατο ενδιαφέρον για τα κοινά, με σπάνια ευρυμάθεια, εγκυκλοπαιδική γνώση και ευρύτητα αντίληψης. Εζησε με συνέπεια στις αρχές του αταλάντευτα πιστός στις πιο ουσιαστικές και προοδευτικές αξίες της Αριστεράς, κοινωνικά φιλελεύθερος και έμπρακτα ανθρωπιστής.\nΤόσο στην προσωπική του ζωή όσο και στον επαγγελματικό και πολιτικό του βίο, τον διέκρινε διαλλακτικότητα, νηφαλιότητα και κριτική σκέψη. Δίπλα σε όλα αυτά, ο Θέμης υπήρξε για την οικογένειά του αγαπημένος σύζυγος, πατέρας, και αξιολάτρευτος παππούς. Μας χάρισε την αγάπη του και μας μετέδωσε τον προοδευτικό τρόπο σκέψης, την αισιοδοξία και την ηθική στάση για τη ζωή.\nΣτη μνήμη του μπορούν να γίνουν δωρεές για αγορά ειδικού λεωφορείου μεταφοράς παιδιών του Κέντρου Δημιουργικής Απασχόλησης Παιδιών με Αναπηρίες (ΚΔΑΠ ΜΕΑ) Δήμου Τρικκαίων (λογαριασμός ΤΡΑΠΕΖΑ ΠΕΙΡΑΙΩΣ GR66017261100-05611051174752).\nΘέμη μας, σε αγαπάμε όλοι και θα ζεις μέσα μας.\nΗ σύζυγος Καίτη, τα παιδιά Τάνια, και σύζυγος Toni Cleare, Μιχαήλ, και σύζυγος Δήμητρα Δημητρακοπούλου, τα εγγόνια Λέων και Ηλέκτρα, η αδερφή Κάτια, και σύζυγος Νίκος Κούρτελης, και όλοι οι συγγενείς και αγαπημένοι φίλοι.\nΠοιος ήταν ο Θέμης Βούλγαρης;\nΈνας βαθυστόχαστος ιστοριοδίφης\nΈνας ιδεαλιστής της Αριστεράς, με βαθιές ιστορικές γνώσεις που κάλυπταν τον Αμερικανικό Εμφύλιο Πόλεμο του 1861-65, προχωρούσαν στην Οκτωβριανή Επανάσταση του 1917, επικεντρωνόντουσαν στον Ελληνικό Εμφύλιο Πόλεμο του 1946-49 και κατέληγαν στην εκλογή Trump το 2016, έφυγε από κοντά μας στις 7 Σεπτέμβρη 2017. Οι αναλύσεις του των πολιτικών εξελίξεων στην Ελλάδα από τους Βαλκανικούς πολέμους μέχρι την εκλογή του Σύριζα το 2015 ήταν παροιμιώδεις τόσο για την γνώση των λεπτομερειών όσο και για την ορθολογική αξιολόγηση προσώπων κα καταστάσεων. Σ΄αυτόν καταφεύγαμε όταν θέλαμε να διευκρινίσουμε ένα ιστορικό γεγονός ή να ανταλλάξουμε απόψεις για τις τρέχουσες πολιτικές εξελίξεις.\nΣαν οικογενειάρχης ευτύχησε να δει δυο τρισχαριτωμένα εγγόνια που γεννήθηκαν και μεγαλώνουν στην Αγγλία. Σε ένα εντυπωσιακό περιστατικό, ο 13-χρονος εγγονός του πρώτευσε ανάμεσα στους Βρετανούς συμμαθητές του σε διαγώνισμα για τον Αμερικανικό Εμφύλιο Πόλεμο με βάση τις γνώσεις του από τον Έλληνα παππού!\nΔιακεκριμένος πολιτικός μηχανικός στο επάγγελμα, τα πραγματικά του ενδιαφέροντα ήταν οι σύγχρονες οικονομικές, πολιτικές και κοινωνικές εξελίξεις. Τα τελευταία χρόνια είχε απογοητευθεί από την εφαρμογή του οράματος του Λένιν από τους Έλληνες «αριστερούς» όλων των αποχρώσεων. Αλλά παρέμεινε πιστός στα ιδεώδη του Σοσιαλισμού και των γνήσιων εκπροσώπων του.\nΈφυγε σε ηλικία 80 ετών περιστοιχιζόμενος από την οικογένειά του. Ήταν ο αγαπημένος μας εξάδελφος και τον έλεγαν\nΘάνος και Τέσσυ Κατσάμπα


mykonos ticker: Πώς να πληρώσετε τα τέλη κυκλοφορίας με δόσεις\nΔυσκολεύεστε να πληρώσετε τα τέλη για το Ι.Χ σας μετρητοίς; Υπάρχει και άλλος τρόπος να εξοφλήσετε τα τέλη κυκλοφορίας.......\nΚαι φέτος οι τράπεζες προσφέρουν τη δυνατότητα στους κατόχους πιστωτικών καρτών να εξοφλήσουν τα τέλη κυκλοφορίας του ΙΧ τους σε άτοκες δόσεις. Εκτός όμως από αυτό προσφέρουν κι άλλα κίνητρα στο βωμό της ανταγωνιστηκότητας.\nΣτόχος των τραπεζών είναι οι πληρωμές να γίνουν μέσω των εναλλακτικών δικτύων, ώστε να αποσυμφορηθεί το γκισέ, το οποίο την τελευταία εβδομάδα κάθε χρόνου επιβαρύνεται ...επικίνδυνα από τις επισκέψεις των ιδιοκτητών των οχημάτων.\nΗ πληρωμή μπορεί να γίνει στο EuroPhone Banking ( 210 95 55 000), ή στο www.livepay.gr.


Η Χιονάτη και τα εφτά μυστικά περάσματα : Φόβος – Ανασφάλειες – κοινωνική απόρριψη- Οικονομική κρίση\nΤέτοιες σκηνές τρόμου όμως δημιουργώ και γω στον Εαυτό μου καθημερινά, με όλα όσα αντιμετωπίζω. Έχω σε αυτό και αρκετούς «βοηθούς» όπως τον περίγυρο που έχει το βλέμμα του τρόμου, την τηλεόραση που με λιθοβολεί καθημερινά με σκηνές τρέλας και τρόμου.\nΒάλαμε μπροστά μας να κυνηγάμε το υλικό κομμάτι, γιατί μας είπαν ότι εκεί κρυβεται η ευτυχία, η κοινωνική καταξίωση, ο σεβασμός και άλλα.\nΌνειρα που τώρα καταρρίπτονται κι έτσι εμείς νιώθουμε ότι η ευτυχία θα χαθεί μέσα από τα χέρια μας. Τι θα απογίνουμε χωρίς αυτά? Τρέχουμε όλη μέρα σαν τρελοί να προλάβουμε να φέρουμε σε ισορροπία όλο το υλικό κομμάτι που έχουμε ή θέλουμε να αποκτήσουμε και δεν έχουμε δει ότι τελικά ζούμε μέσα σε έναν μόνιμο εφιάλτη τρόμου. Με σκηνές απίστευτης φρίκης. Όλο αυτό πού έχει ευτυχία? Όλο αυτό που έχει χαρά?\nΑναρτήθηκε από zefira N στις 9:35 μ.μ.


e-sports: Ισοπαλία με Piraeus EFC - inAEK.com\nΑρχική Ερασιτεχνική E-sports e-sports: Ισοπαλία με Piraeus EFC\n31 Μαρτίου 2020 4:35 ΜΜ\nΤο δελτίο Τύπου της ΑΕΚ:\nΙσόπαλη 1-1 αναδείχθηκε η ομάδα FIFA 11vs11 της ΑΕΚ κόντρα στον Piraeus EFC για την 18η αγωνιστική της Season 2 του Πρωταθλήματος της VGL. Οι “κιτρινόμαυροι” παρά το γεγονός ότι ήταν καλύτεροι και προηγήθηκαν, δέχθηκαν την ισοφάριση στα τελευταία λεπτά και πήραν μόλις 1 βαθμό.\nΣτο 14′ και το 17′ οι “ερυθρόλευκοι” απείλησαν, με τον Μουλαζιμάκη να αποκρούει το πρώτο σουτ και το δοκάρι το δεύτερο. Στο 20′, μετά από τρομερή ενέργεια του Κάρτσου, τροφοδοτήθηκε ο Εμμανουηλίδης που με γρήγορη πάσα στον Βλαχογιάννη του έδωσε την ευκαιρία να σκοράρει στο ντεμπούτο του. Η “Ένωση” έχασε κι άλλες ευκαιρίες για το 2-0, με μεγαλύτερη στις καθυστερήσεις με τον Εμμανουηλίδη να σουτάρει και τη μπάλα να κοντράρει και να καταλήγει κόρνερ.\nΣτο δεύτερο μερος, ο Κάρτσος εκτέλεσε απευθείας φάουλ, με τη μπάλα να σταματάει στον τερματοφύλακα και το δοκάρι. Οι Πειραιώτες πίεσαν και αφού έχασαν σημαντικές ευκαιρίες στο 55′ και το 75′, έφτασαν στο γκολ στο 81′, με το 1-1 να είναι το τελικό σκορ.\nΕπόμενη αγωνιστική υποχρέωση για την ομάδα FIFA 11vs11 της ΑΕΚ, την Τετάρτη (01/04) όταν και αντιμετωπίζει στις 19:30 εκτός έδρας το Heraklion για τη 2η αγωνιστική των eplayoff2020 και τον ΑΠΟΕΛ για την 19η αγωνιστική του Πρωταθλήματος της VGL.\nΠροηγούμενο άρθροΚορωνοϊός: Ο Σωτήρης Γεωργούντζος νοσηλεύεται στην Πάτρα\nΕπόμενο άρθροΕρασιτεχνική ΑΕΚ: “Στο πλευρό της Βασίλισσας, μαζί είμαστε ανίκητοι!”


Βασίλειος Στεργιούλης, "Σημείον αντιλεγόμενον" - Π.Ε.Θ. || Πανελλήνια Ένωση Θεολόγων\nΒασίλειος Στεργιούλης, "Σημείον αντιλεγόμενον"\nαναρτήθηκε στις 5 Φεβ 2014, 5:26 π.μ. από το χρήστη Πανελλήνια Ένωση Θεολόγων\nΟ Χριστός και η πίστη σ’ Αυτόν πολεμήθηκαν με τη βία και το ξίφος. Αλλά και με τη γραφίδα. Είπαν και έγραψαν πολλά εναντίον του στο διάβα των αιώνων οι εχθροί του. Και τι δεν είπαν. Θέλησαν να τον δολοφονήσουν στις καρδιές των ανθρώπων. Είναι γνωστή η τοποθέτηση που κάνει για τους πολέμιους του Χριστιανισμού συγγραφείς ο διάσημος Ιταλός φιλόσοφος και ακαδημαϊκός Τζιοβάνι Παπίνι (1881-1956). Ο έξοχος αυτός διανοητής με την καταπληκτική διαλεκτική δύναμη, που ως το 1920 ήταν πολέμιος του Χριστιανισμού, μετά την επιστροφή του στο Χριστό, έγραψε: «Απ’ εδώ και πεντακόσια χρόνια, εκείνοι που θέλουν να φιγουράρουν για «ελεύθερα πνεύματα» λυσσομανούν κυριολεκτικά για να δολοφονήσουν ακόμη μια φορά τον Ιησού. Θέλουν με κάθε τρόπο να τον σκοτώσουν μέσα στις καρδιές των ανθρώπων.\n»Μόλις λοιπόν φάνηκε ότι, η δεύτερη επιθανάτιος αγωνία του Χριστού έφτασε στους προτελευταίους ρόγχους της, παρουσιάστηκαν αυτοί οι νεκροφόροι. Αυτοί οι γελοίοι αλαζόνες που νόμιζαν ότι οι βιβλιοθήκες είναι στάβλοι και με τα φαντασμένα μυαλά τους πίστεψαν ότι θα μπορούσαν να φτάσουν στις κορφές του ουρανού ανεβαίνοντας πάνω στο αερόστατο της φιλοσοφίας. Έτσι σκέφθηκαν, ύστερα από ένα μοιραίο μεθύσι φιλοσοφίας και μεταφυσικής, κι οπλίστηκαν σαν άλλοι σταυροφόροι εναντίον του Σταυρού.\n»Μερικοί μάλιστα από αυτούς τους επιπόλαιους ψευδολόγους, που η φαντασία τους ξεπερνούσε κάθε όριο, θέλησαν να παρουσιάσουν την ιστορία των Ευαγγελίων ως μία παράδοση από την οποία μπορούσε να φτιάξει ο καθένας μια φυσική ζωή του Ιησού …».\nΑγαπήθηκε λοιπόν και πολεμήθηκε ο Χριστός, όσο καμιά άλλη προσωπικότητα της ιστορίας. Γεγονός, που επαληθεύει πλήρως την περί Αυτού προφητεία του δικαίου Συμεών. «Ούτος κείται εις πτώσιν και ανάστασιν πολλών … και εις σημείον αντιλεγόμενον». Και επιβεβαιώνει την αλήθεια ότι ο Χριστός είναι «ο μεγαλύτερος προβληματισμός και βασανισμός των απίστων». Έτσι εξηγείται και το συχνό φαινόμενο των μεταστροφών των διωκτών του Χριστού στην πίστη προς Αυτόν. Δεν μπορούν να κάνουν διαφορετικά. Υποκλίνονται μπροστά στη συντριπτική υπεροχή της μεγαλειώδους θεανθρώπινης μορφής του. Χαρακτηριστικό παράδειγμα ο Ρενάν. Σε βιβλίο που έγραψε εναντίον της Θεότητος του Ιησού, στο τέλος του ξεσπάει στο θερμό ύμνο προς το Χριστό: «Αναπαύθητι εν τη δόξη σου, ευγενής Μυσταγωγέ … Συ θα είσαι σημείον περί το οποίον θα συνάπτεται η φλογεροτέρα μάχη … θα καταστής κατά τοιούτον τρόπον ο ακρογωνιαίος λίθος της ανθρωπότητος, ώστε το ν’ αποσπάση τις το όνομά σου εκ του κόσμου τούτου ήθελεν είναι ίσον προς το να τον κλονίση εκ θεμελίων …».\nΣυμπληρώθηκαν ως τώρα είκοσι αιώνες χριστιανικής ζωής και ιστορίας και διανύουμε τον εικοστό πρώτο. Όλο αυτό το πολύβουο ποτάμι της ιστορίας επιβεβαιώνει ότι ο Ιησούς Χριστός είναι το κέντρο της χριστιανικής πίστης, αλλά και ο άξονας της παγκοσμίου ιστορίας. Εύστοχα παρατηρεί ο Γερμανός φιλόσοφος Έγελος: «Πάσα ιστορία κατευθύνεται προς τον Χριστόν και προέρχεται εξ αυτού· η εμφάνισις του Υιού του Θεού είναι ο άξων της παγκοσμίου ιστορίας».


Τριανήσια Αστυπάλαιας - Βικιπαίδεια\nΤα Τριανήσια είναι μια συστάδα από τρεις ακατοίκητες νησίδες του νότιου Αιγαίου στα Δωδεκάνησα. Αυτές είναι το Μεσονήσι ή Μέζο (36°17′56.18″N 26°44′25.99″E / 36.2989389°N 26.7405528°E / 36.2989389; 26.7405528 (Νησίδα Μεσονήσι)), η Πλακίδα ή Πλακιά (36°17′8″N 26°44′45″E / 36.28556°N 26.74583°E / 36.28556; 26.74583 (Νησίδα Πλακίδα)) και τα Στεφάνια(36°18′2.16″N 26°45′32.11″E / 36.3006000°N 26.7589194°E / 36.3006000; 26.7589194 (Νησίδα Στεφάνια)) με έκταση 0,416, 0,514 και 0,144 τ.χλμ. αντίστοιχα. Βρίσκονται νοτιοανατολικά της Αστυπάλαιας, νοτιοδυτικά της Κω - Νισύρου και βορειοδυτικά της Καρπάθου. Πιο κοντά και βορειοδυτικά τους είναι η νησίδα Σύρνα που οι λιγοστοί κάτοικοί της, όταν η νησίδα κατοικείτο, τα χρησιμοποιούσαν για την εκτροφή αιγοπροβάτων. Από το Ευρωπαϊκό Οικολογικό Δίκτυο NATURA 2000 έχουν κηρυχθεί ως Ζώνη Ειδικής Προστασίας για τα είδη: Άρτεμης (Calonectris diomedea), Μαυροπετρίτης (Falco eleonorae) και Μύχος (Puffinus yelkouan).\nΑνακτήθηκε από "https://el.wikipedia.org/w/index.php?title=Τριανήσια_Αστυπάλαιας&oldid=8144601"\nΤελευταία τροποποίηση 23:19, 28 Μαρτίου 2020.


Πως θα έχουμε τα καλύτερα αποτελέσματα στη καταπολέμηση βαρρόα. Η εμπειρίες που θα σώσουν τα μελίσσια μας!\nΑρχική σελίδαΠως θα έχουμε τα καλύτερα αποτελέσματα στη καταπολέμηση βαρρόα. Η εμπειρίες που θα σώσουν τα μελίσσια μας!\nΔεν αρκεί μια καταπολέμηση το Χειμώνα για να θεραπεύσουμε σωστά τα μελίσσια μας! Σήμερα έχουμε την πιο ανατρεπτική ανάρτηση για τους χειρισμούς του χειμώνα. Όπως γνωρίζουμε η ΚΥΡΙΑ θεραπεία κατά της ΒΑΡΡΟΑ γίνετε το Χειμώνα τότε που ξεγονιάζουν τα μελίσσια! Και εδώ είναι που οι περισσότεροι νέοι μελισσοκόμοι κάνουν το μεγάλο λάθος... Νομίζουν ότι μια καταπολέμηση με ένα σκεύασμα μπορεί να εξολοθρεύσει στο 100% τη βαρρόα, και τα μελίσσια να καθαρίσουν! Μέγα λάθος! Πχ το οξαλικό οξύ, ανάλογα με το τρόπο που θα κάνουμε την εφαρμογή, έχει 60-90% καταπολέμηση. Αν μάλιστα το μελίσσι δεν είναι τελείως ξεγονιασμένο η καταπολέμηση πέφτει αρκετά παρακάτω.\nΑς τα πάρουμε ένα ένα για να πετύχουμε δυνατά και υγιή μελίσσια\nΤο χειμώμα θέλουμε να πετύχουμε καταπολέμηση βαρρόα άνω του 95%. Αυτό το ποσοστό δύσκολα μπορούμε να το πετύχουμε με ΜΙΑ θεραπεία. Οι επαγγελματίες μελισσοκόμοι που χρησιμοποιούν είτε ταινίες, είτε ομιχλοποιητή εφαρμόζουν πάντα 2 θεραπείες. Ναι όπως ακούσατε! 2 θεραπείες καμία φορά και 3 (αλλά πολύ σπάνια και με προυποθέσεις) και αυτό σε ΠΛΗΡΩΣ ξεγονιασμένα μελίσσια. Φυσικά αυτές οι επαναλήψεις δεν γίνονται σε διάστημα μικρότερο απο 10 μέρες περίπου. Πχ ένας μελισσοκόμος εφαρμόζει μια θεραπεία στις 25 Νοεμβρίου, μια στις 10 Δεκεμβρίου και μια στις 1 Ιανουαρίου. 3 δυνατά χτυπήματα έναντι της βαρρόα και καθαρίζουν πάνω απο 95% τα μελίσσια. Ο ομιχλοποιητής όπως και οι αυτοσχέδιες ταινίες επιτρέπουν τέτοιες επαναλήψεις. Κυρίως βέβαια ο ομιχλοποιητής\nΠΡΟΣΟΧΗ! Αν εφαρμόσουμε δύο ή τρείς θεραπείες, πολύ μεγάλη προσοχή μην χάσουμε τα μελίσσια. Οι μελισσοκόμοι που χρησιμοποιούν 2 και 3 θεραπείες, συνήθως χρησιμοποιούν ομιχλοποιητές, που δεν επηρεάζουν τα σμήνη. Οι ταινίες ειδικά πχ το ΤΑΚ ΤΙΚ, μπορούν να καταστρέψουν τα μελίσσια μας, αν εφαρμόσουμε παραπάνω απο 1 επανάληψη. Στο εμπόριο κυκλοφορούν πολλές ταινίες με μικρή δοσολογία, και μεγάλη αποτελεσματικότητα που δεν έχουν απώλειες στα σμήνη.\nΥΠΟΧΡΕΩΤΙΚΑ 3 ΕΠΑΝΑΛΗΨΕΙΣ ΓΙΑ ΜΕΛΙΣΣΙΑ ΜΕ ΓΟΝΟ\nΟι μελισσοκόμοι της Κρήτης, των νησιών, της Κύπρου, όπως και της Νότιας Πελοπονήσσου, διατηρούν γόνους στα μελίσσια, κατα τη διάρκεια όλου του χειμώνα. Σε μια τέτοια περίπτωση οι επαναλήψεις που πρέπει να κάνουμε στα μελίσσια μας είναι 3 υποχρεωτικά. Αν βέβαια ο γόνος είναι όσο η διάμετρος ενός μπουκαλιού τότε κάνουμε 2 θεραπείες τότε που τα μελίσσια διατηρούν το λιγότερο γόνο. Σε μελίσσια με περισσότερο γόνο κάνουμε 3 θεραπείες ανα 1 εβδομάδα, έτσι ώστε να πιάσουμε το κύκλο της βαρρόα. Εννοείτε ότι αναφερόμαστε σε ταινίες ή ομιχλοποιητές, και όχι ενστάλλαξη με κάποιο οξύ.\nΠΡΟΣΟΧΗ! Μελισσοκόμοι που εφαρμόζουν διαδοχικές θεραπείες, με οξαλικό οξύ, θυμόλη, μυρμικικό οξύ, και οποιαδήποτε άλλο οξύ, κινδυνεύουν να χάσουν τα μελίσσια λόγω απώλειας των πλυθησμών\nΜικρότερη αποτελεσματικότητα, απο αυτά που διαβάζουμε...\nΣε ξεγονιασμένα μελίσσια\nΤο οξαλικό οξύ στη πράξη μπορεί να έχει απο 60-80% περίπου. Μπορεί με κάποιο λάθος του μελισσοκόμου να μειωθεί αρκετά πιο κάτω η αποτελεσματικότητα. Δεν επιτρέπεται δεύτερη εφαρμογή αν κάνουμε ενστάλλαξη. Μάλιστα αν χρησιμοποιήσουμε οξαλικό οξύ, ενδέχεται αν εφαρμόσουμε άλλη θεραπεία πχ με ταινίες 10 μέρες αργότερα να δημιουργηθούν προβλήματα. Το οξαλικό οξύ μειώνει τη ζωή των μελισσών ειδικά σε υψηλές δοσολογίες.\nΣκευάσματα που περιέχουν τις δραστικές ουσίες amitraz fluvalinate, σύμφωνα με την εμπειρία επαγγελματιών μελισσοκόμων έχουν μια δράση της τάξης του 90%. Αmitraz έχει το τακ τικ, ενώ fluvalinate έχει το mavric. Για το fluvalinate γίνετε λόγος ότι έχει μειωθεί πολύ η αποτελεσματικότητα λόγω της αλόγιστης χρήσης του στο παρελθόν. Πχ αν το fluvalinate έχει 70% αποτελεσματικότητα, και βάλουμε στα μελίσσια, απο τα 100 βαρρόα θα σκοτωθούν τα 70 βαρρόα. Αν επαναλάβουμε τη θεραπεία με το ίδιο σκεύασμα θα σκοτωθούν άλλα 15-20 περίπου. Αν όμως κάνουμε άλλη θεραπεία με άλλη δραστική ουσία, ίσως ζήσουν 1-2 βαρρόα. Μπορεί και κανένα. Φυσικά ένα μελίσσι το χειμώνα μπορεί να έχει και 1000 βαρρόα. Εμείς το χειμώνα πρέπει να μειώσουμε τόσο τη βαρρόα που να είναι σχεδόν μηδενική.\nΑυτά είχαμε να πούμε σήμερα, και σύντομα θα επανέλθουμε με νέα στοιχεία για τη καλύτερη καταπολέμηση της βαρρόα.


rib shack lolo N°6, Grand Case - Κριτικές εστιατορίων - TripAdvisor\nrib shack lolo N°6: Εστιατόρια στην περιοχή\nΔραστηριότητες κοντά σε: rib shack lolo N°6\nΝο 24 από 51 Εστιατόρια - Grand Case}\n€Καραϊβική, Θαλασσινά, Μπάρμπεκιου\nBd de Grand Case, Grand Case, Άγιος Μαρτίνος\nΤο καλύτερο φαγητό. Και τόσο φθηνά!\nΤυλίξτε τα μανίκια σου\nΤο τέλειο γεύμα της Καραϊβικής!\nΠολύ καλό τοπικό φαγητό!!\nΜεγάλη και άφθονα\nΤόσο καλή η ribs!\nΛάβετε γρήγορα απαντήσεις από το προσωπικό του rib shack lolo N°6 και από προηγούμενους επισκέπτες.\nΚατάλληλο για παιδιά, Μεγάλες παρέες, Οικογένειες με παιδιά, Γραφική θέα, Τοπική κουζίνα\nΔιεύθυνση: Bd de Grand Case, Grand Case, Άγιος Μαρτίνος


ΣΧΟΛΙΚΗ ΠΑΡΑΣΤΑΣΗ / ΠΑΠΑΘΕΟΔΩΡΟΥ ΒΑΣΙΛΗΣ\nΜε φόντο μια μαθητική παράσταση σε σχολείο της Γερμανίας, ο Γιώργος, μαθητής της Β' Γυμνασίου, θα βρεθεί στο επίκεντρο, ως πρωταγωνιστής και θύμα, μιας έξαρσης ρατσιστικών επεισοδίων, από μια κοινωνία που είναι βαθιά διχασμένη. Μέσα σ' όλο αυτό το κλίμα, θα προσπαθήσει να κρατήσει τη δύναμη και την αξιοπρέπεια του. Με συμμάχους τον Τζάφερ και τον Αντρέας, έναν Τούρκο κι έναν Γερμανό συμμαθητή του, αλλά και με τη βοήθεια του καθηγητή κυρίου Μίκαελ, θα καταλάβει και θα νιώσει ότι η φιλία δεν κοιτά χώρες και λαούς, δεν υπολογίζει θρησκείες και κοινωνικές ανισότητες. Και η δράση θα κλιμακώνεται, όσο προχωρούν οι πρόβες της σχολικής παράστασης, ενός θεατρικού με θέμα τα Πάθη του Χριστού.\nΒία και προκαταλήψεις από τη μία, συμπόνια και αλληλεγγύη από την άλλη, εναλλάσσονται στο βιβλίο αυτό του Βασίλη Παπαθεοδώρου. Ένα μυθιστόρημα που είναι πιο επίκαιρο από ποτέ. (Από την παρουσίαση στο οπισθόφυλλο του βιβλίου)\nΟ Γιώργος ή Γκέοργκ έχει μεταναστεύσει με τους εκπαιδευτικούς γονείς του στο Μόναχο. Είναι πολύ καλός μαθητής και ένα παιδί που ονειρεύεται ηρωικά κατορθώματα εμπνευσμένα από το Βυζάντιο. Μετά από τα πρώτα χρόνια στο ελληνικό σχολείο της πόλης του, εγγράφεται στο γερμανικό γυμνάσιο. Η υποδοχή του από τους νέους συμμαθητές κυμαίνεται από την αποδοχή, την επιφυλακτικότητα έως την ανοιχτά εκφρασμένη εχθρότητα. Σύντομα όμως θα γίνει κόκκινο πανί, όταν ο υπεύθυνος καθηγητής θα τον επιλέξει για τον πρωταγωνιστικό ρόλο στη σχολική παράσταση. Τα ξενοφοβικά αντανακλαστικά ενεργοποιούνται άμεσα και ο Γκέοργκ γνωρίζει τον φόβο. Η αρχική καζούρα των συμμαθητών παίρνει επικίνδυνες διαστάσεις και ο ίδιος βλέπει το όνειρο της συμμετοχής του στην παράσταση να ακυρώνεται. Όταν έρχεται αντιμέτωπος με τη βία, απαντά με βία. Οι στερεότυπες αντιλήψεις («Έτσι είναι όλοι οι ξένοι. Έρχονται στη Γερμανία και μετά θέλουν να τα χαλάσουν όλα») εκφράζονται από ένα μεγάλο κομμάτι της σχολικής κοινότητας. Τα γεγονότα κλιμακώνονται και ο νεαρός ήρωας έρχεται αντιμέτωπος με ένα δυσανάλογο για την ηλικία του δίλημμα, ενώ ταυτόχρονα δέχεται απειλές.\n[,,,] Σε ποιες ηλικίες απευθύνεται: Το βιβλίο απευθύνεται πρωτίστως σε μαθητές του Γυμνασίου αλλά και ώριμους αναγνώστες των δύο τελευταίων τάξεων του δημοτικού. [,,,] Για ποιο λόγο θα το αγαπήσουν τα παιδιά: Τα παιδιά θα αγαπήσουν το βιβλίο για την αμεσότητα και την ειλικρίνειά του. Θα ταυτιστούν με τους θετικούς ήρωες και τις δυνατές φιλίες που αναπτύσσουν και θα διαβάσουν για καταστάσεις που ενδεχομένως βιώνουν και τα ίδια στο σχολείο ή τη γειτονιά τους. Για ποιο λόγο να το προτιμήσουν οι γονείς: Για να δώσουν στα παιδιά τους την ευκαιρία να προβληματιστούν πάνω στα φλέγοντα θέματα της ξενοφοβίας, του ρατσισμού και του νεοναζισμού αλλά και των στείρων αντιδράσεων όσων αρνούνται να δεχθούν τις κοινωνικές μεταβολές. (Ελένη Κορόβηλα, Bookpress.gr, 16/6/2013)\nΣειρά ΝΕΑΝΙΚΗ ΒΙΒΛΙΟΘΗΚΗ / ΖΩΗ ΚΑΙ ΚΟΙΝΩΝΙΑ 256 - ΓΙΑ ΠΑΙΔΙΑ ΑΠΟ 10 ΕΤΩΝ\nΚωδικός Πολιτείας 2250-5303


ανόρθωση(2) γυναίκες(3) δίπλωμα(2) μπουκάλι(3) παραδοσιακό(1) υαλουρονικό(3)\nχωρίς φίλτρο tag ανόρθωση (2) γυναίκες (3) δίπλωμα (2) μπουκάλι (3) παραδοσιακό (1) υαλουρονικό (3)\nClinique Moisture Surge Intense 72-Hour Lipid Replenishing Hydrator 50 ml - KPR8010000\nΤι κάνει: Η πλούσια σύνθεσή μας προσφέρει συνεχή ενυδάτωση με τη βοήθεια του ενεργού νερού αλόης και της καφεΐνης. Στη συνέχεια κλειδώνει την υγρασία με ένα συνδυασμό τριών λιπιδίων, ενδυναμώνοντας το φραγμό της επιδερμίδας για τη διατήρηση της ενυδάτωσης και κρατά εκτός τους ερεθιστικούς παράγοντες. Κρατά την επιδερμίδα ενυδατωμένη για 72 ώρες, αφήνοντάς της λαμπερή, "γεμάτη" και βελούδινα απαλή. Το συστατικό Centella Asiatica (Cica) βοηθά στην καταπράϋνση και χαρίζει άνεση σε ξηρή ή αφυδατωμένη επιδερμίδα. Συστατικά: Υαλουρονικό Οξύ: Αυτό το συστατικό έχει τη μοναδική ικανότητα να κρατά 1000 φορές το βάρος του σε νερού, βοηθώντας έτσι στην δημιουργία μίας "αποθήκης" ενυδάτωσης. Ενεργό νερό αλόης: Το νερό εγχύεται με εκχύλισμα φύλλων αλόης για να βοηθήσει στην παροχή έντονης ενυδάτωσης. Cica: Γνωστό και ως «tiger grass», είναι το συστατικό που χρησιμοποιείται παραδοσιακά στην Κινεζική Ιατρική με επουλωτική δράση. Βοηθά στην καταπράϋνση και χαρίζει άνεση σε ξηρή ή αφυδατωμένη επιδερμίδα. Τεχνολογία Auto-Replenishing Lipid-Filler: Χρησιμοποιώντας Ενεργό Νερό Αλόης και Καφεΐνη, η συγκεκριμένη Τεχνολογία ενισχύει την εσωτερική πηγή νερού της επιδερμίδας, ώστε να ενυδατώνεται συνεχώς από μόνη της. Ένας συνδυασμός τριών λιπιδίων δρα συνεργιστικά για να αποκαταστήσει και να ενδυναμώσει το φραγμό της επιδερμίδας, ρυθμίζοντας τα επίπεδα ενυδάτωσης για να διατηρείται η υγρασία. Αληθινά αποτελέσματα: H Moisture Surge Intense είναι αποδεδειγμένα ισχυρή, αφού δοκιμάστηκε στη Σιβηρία κατά τη διάρκεια του χειμώνα όπου οι γυναίκες καλούνται να αντιμετωπίσουν αντίξοες καιρικές συνθήκες – και είδαν θεαματικά αποτελέσματα*: Άμεσα: Το 98% ισχυρίστηκε ότι αισθάνθηκε άμεση ενυδάτωση. Το 97% τόνισε την αίσθηση απαλότητας. Το 94% ένιωσε την επιδερμίδα προστατευμένη από το έντονο κρύο. Το 98% είπε ότι η αφυδατωμένη επιδερμίδα ανακουφίστηκε. Σε 1 εβδομάδα*: Το 91% χαρακτήρισε λαμπερό το πρόσωπό του. Το 91% ένιωσε πιο ενισχυμένη της επιδερμίδα του. Το 92% ένιωθε την επιδερμίδα λιγότερο ερεθισμένη. Σε 4 εβδομάδες*: 98% τόνισε την αίσθηση της βαθιάς ενυδάτωσης. Το 96% ισχυρίστηκε ότι η επιδερμίδα απέκτησε πιο υγιή όψη. Το 98% είπε ότι η επιδερμίδα είναι δροσερή. Το 94% ένιωσε την επιδερμίδα του ανακουφισμένη. Το 96% βίωσε την απόλυτη αίσθηση περιποίησης. *Μελέτη σε Καταναλωτές: 106 γυναίκες στη Σιβηρία με χρήση 4 εβδομάδων. Η Φιλοσοφία Καθαρότητας της Clinique Απλά. Με ασφάλεια. Αποτελεσματικά. Δοκιμασμένα να μην προκαλούν αλλεργία. 100% χωρίς άρωμα. Η συσκευασία μας: Τώρα σε συσκευασία πιο φιλική για το περιβάλλον. Οι συσκευασίες 30ml και 50ml είναι από βιώσιμο γυαλί. Για να ανακυκλώσετε τη συσκευασία, αφαιρείτε το καπάκι. •Τι σημαίνει ανακυκλώσιμο υλικό μετά από χρήση (PCR); Είναι το υλικό (όπως ένα πλαστικό μπουκάλι νερού) το οποίο έχει ήδη χρησιμοποιηθεί και διαφορετικά θα είχε πεταχτεί. Αυτό μειώνει τη δημιουργία νέων πλαστικών προς απόρριψη. •Πώς ανακυκλώνουμε: Οι γυάλινες συσκευασίες είναι ανακυκλώσιμες. Αφαιρέστε το καπάκι και τοποθετήστε τη συσκευασία σε ένα κάδο ανακύκλωσης. Μάθετε περισσότερα για την Φιλοσοφία Καθαρότητας της Clinique. Τι άλλο δεν περιέχει η σύνθεση; Έλαιο, θειϊκά άλατα, αλκοόλη, συνθετικές χρωστικές.


Ημερολόγια καταστρώματος | Στον Κόσμο | Η ΚΑΘΗΜΕΡΙΝΗ\nΣΤΟΝ ΚΟΣΜΟ 05.03.2014 ΤΕΛΕΥΤΑΙΑ ΕΝΗΜΕΡΩΣΗ: 05.03.2014 : 12:17\nΤο παιδικό όνειρο του Δημήτρη Λιαρούτσου να ταξιδέψει με ιστιοπλοϊκό από τη Χιλή στην Ανταρκτική έγινε πραγματικότητα κι εμείς διαβάζουμε όλα όσα κατέγραψε στο ημερολόγιό του στη διάρκεια του 20ήμερου ταξιδιού.\nΑφιξη στη Χιλή\nΣτη Χιλή, και συγκεκριμένα στο Πόρτο Γουίλιαμς, φτάνουμε μετά από 32 ώρες πτήσης και 3 ενδιάμεσους σταθμούς. Εχει προηγηθεί πολύ καλή προετοιμασία, που μεταφράζεται για τους τέσσερίς μας σε αποσκευές 90 κιλών, με ρούχα για τους πάγους, χάρτες, γαλότσες, φωτογραφικές μηχανές, το δορυφορικό τηλέφωνο του «Αρμενιστή» και βέβαια μπάρες από δημητριακά, ξηρούς καρπούς, σοκολάτες κ.λπ. Το ταξίδι στην «παγωμένη ήπειρο» θα διαρκέσει τρεις εβδομάδες. Μέσω του Beagle Channel θα διασχίσουμε το Drake Passage για να φτάσουμε στο νησί Deception και να συνεχίσουμε προς τα φιόρδ της Ανταρκτικής.\nΤο Πόρτο Γουίλιαμς είναι η πιο νότια πόλη της υδρογείου, η οποία προσελκύει ορειβάτες, περιπατητές που έρχονται για να απολαύσουν τις όμορφες κορδιλιέρες (ορεινά συστήματα) και άλλους που θέλουν να επισκεφτούν το περιβόητο ακρωτήρι Horn με τα πόδια και μετά με μικρό τουριστικό σκάφος.\nΤο λιμάνι, ωστόσο, είναι περισσότερο διάσημο για το Micalvi Yacht Club, που μαζεύει όλους τους ιστιοπλόους του κόσμου που φτάνουν εδώ είτε για να ξεκινήσουν το ταξίδι τους για τα φιόρδ της Γης του Πυρός είτε για το πέρασμα με προορισμό την Ανταρκτική και το νησί της Νότιας Γεωργίας ή περιμένουν τον καλό καιρό και την κατάλληλη εποχή για να επιστρέψουν στην Καραϊβική και μετά στην Ευρώπη. Υπάρχουν σπάνια και αυτοί, οι πιο ριψοκίνδυνοι, που φτάνουν εδώ μετά τον διάπλου του Ειρηνικού και του Νότιου Ωκεανού.\nΕπιβίβαση στο «Santa Maria Australis»\nΚαμαρωτό, βαρύ αλουμινένιο σκαρί είναι το νέο μας «σπίτι». Εδώ μας περιμένει ο Captain Wolf. Η σόμπα του σκάφους δουλεύει ασταμάτητα για να κρατάει το εσωτερικό του στους 16 με 18 βαθμούς Κελσίου (έξω έχει 7-11 βαθμούς) και δεν έχουμε ακόμη καταλάβει κρύο. Ξεκινάμε…\nΟ άνεμος κρατάει σταθερά στους 10 με 15 κόμβους και ταξιδεύουμε ήρεμα, χωρίς κύμα, ανάμεσα σε βραχονησίδες και νησάκια περιτριγυρισμένα από «kelp». Πρόκειται για τα τοπικά φαιοφύκη που μεγαλώνουν σε αυτά τα νερά και λειτουργούν σαν... πλοηγοί για τους ναυτικούς, καθώς βρίσκονται μόνο σε ρηχά νερά και πάνω από ξέρες. Το τοπίο είναι ιδιαίτερο, αρκετά ξένο, με μια βλάστηση που φαίνεται ότι αντέχει το κρύο και το πολύ νερό, χωρίς να μοιάζει ωστόσο με αυτό της ζούγκλας του Αμαζονίου.\nΑπό την Ανατολή η Αργεντινή, από τη Δύση η Χιλή. Στο VHF (ασύρματο) ακούμε κάθε τόσο να μας καλούν τα χιλιανά φυλάκια και να μας ρωτούν ποιοι είμαστε και πού πάμε, παρόλο που μεταξύ τους έχουν ανταλλάξει πληροφορίες. Ο Wolf μάς εξηγεί ότι, επειδή ο καιρός αλλάζει πολύ συχνά, το κάνουν για την ασφάλειά μας, αλλά και επειδή η Χιλή με την Αργεντινή δεν τα πάνε\nκαι πολύ καλά. Κάτι μας θυμίζει αυτό...\nΕχουμε περάσει το Mackinley Strait και το τοπίο αλλάζει: γλάροι, κορμοράνοι και φώκιες δεσπόζουν πάνω στις βραχονησίδες, ενώ βλέπουμε και τους πρώτους πιγκουίνους, που στην αρχή μάς μπερδεύουν, καθώς όπως κολυμπούν μοιάζουν με μικρά δελφίνια!\n«Διαβάζοντας» τον καιρό\nΦτάνουμε στο Πόρτο Τόρο και πλαγιοδετούμε σε έναν πολύ δυνατό και στέρεο ξύλινο μόλο. Εάν το δελτίο βγει αληθινό, τότε θα μείνουμε εδώ μέχρι ο καιρός να βελτιωθεί. Πράγματι, το επόμενο πρωί το μέτωπο μας πλησιάζει: δυνατή βροχή και μετά από λίγο ψυχρός αέρας και ψιλό χαλάζι. Οταν κάποτε ησυχάζει, αποφασίζουμε να κάνουμε έναν περίπατο στο δάσος.\nΑπό τα πρώτα μας βήματα στην παραλία αντιλαμβανόμαστε ένα ολότελα διαφορετικό οικοσύστημα. Η βλάστηση έχει μικρότερη μεν ποικιλία σε φυτά, είναι όμως ιδιαίτερα πλούσια σε παράσιτα: άλγες, φύκια, μύκητες και βρύα, αποτέλεσμα της επίδρασης του ψυχρού καιρού σε συνδυασμό με την υπερβολική υγρασία. Μας κινεί το ενδιαφέρον ένας μύκητας που παρασιτεί στους κορμούς των δέντρων και μοιάζει σαν καρπός του. Πρόκειται για το «μανιτάρι του Δαρβίνου», το οποίο είναι πορτοκαλί, σχεδόν σαν βερίκοκο. Ο Wolf μάς ενημερώνει ότι αυτό το μανιτάρι δεν είναι δηλητηριώδες και ως δοκιμαστής των πάντων κόβω ένα και το γεύομαι: τέλεια υφή, ουδέτερη γεύση, με λίγο ελληνικό λάδι και λεμόνι κάτι θα λέει!\nΖώα δεν έχουμε δει όσο περπατάμε, αλλά, απ’ ό,τι διάβασα, τα πουλιά είναι αρκετά και οι κάστορες λεηλατούν ό,τι βρουν μπροστά τους.\nΕπιστρέφουμε στο σκάφος. Ο αέρας έχει αρχίζει να σφυρίζει και στα ξάρτια τώρα και οι κάβοι του «Santa Maria Australis» τρίζουν πάνω στον ξύλινο ντόκο - είναι υπέροχος αυτός ο ήχος.\nΑφιξη στο Cape Horn\nΕίμαστε στην τρίτη μέρα του ταξιδιού μας και πλέουμε προς το νησί Lennox. Φτάνοντας το απόγευμα, αγκυροβολούμε και ξαναβλέπουμε τον καιρό. Αύριο θα είναι τέλεια. Πράγματι, την επομένη η θερμοκρασία είναι καλή (4 βαθμοί), αν και ο αέρας μάς κάνει να την αισθανόμαστε μηδενική και ξεκινάμε μπαίνοντας γρήγορα στην πορεία μας. O καιρός έχει πέσει, τα κύματα είναι από δύο διευθύνσεις μέτρια και το κούνημα ευχάριστο. Ετσι, φτάνουμε γύρω στα 4 - 5 ναυτικά μίλια από το Ακρωτήρι Χορν, αλλά με αυτή την ορατότητα το μόνο που βλέπουμε είναι ένα αχνό περίγραμμα των μεγαλύτερων νησιών αριστερά του και δεξιά του. Δεν είμαστε τυχεροί. Ελπίζουμε να το δούμε στην επιστροφή.\nΠαρέα με τα πουλιά\nΣε όλο το ταξίδι μέχρι τώρα, ανεξάρτητα από τον καιρό, βρίσκονται γύρω μας πουλιά: άλμπατρος του ακρωτηρίου, γκρι γλάροι, λευκοκέφαλα petrels (θαλασσοβάτες). Κάποια, συνήθως τα μεγαλύτερα, πετούν μόνο μπροστά μας και άλλα μόνο πίσω και πάνω από την πρύμνη. Οσο αέρα κι αν έχει, αυτά εκεί ταξιδεύουν μαζί μας...\nΔιανύουμε την πέμπτη μέρα της πορείας μας και το δελτίο καιρού δίνει πτώση του ανέμου για τουλάχιστον 24 ώρες. Η θερμοκρασία είναι στους 7 βαθμούς, χαρά Θεού. Οταν ο ήλιος βγαίνει και δεν έχει σύννεφα, το χρώμα της θάλασσας ζωντανεύει: αλλού φαίνεται τιρκουάζ και αλλού γαλάζια, ακόμη και το μπλε σκούρο αλλάζει από το μουντό μπλε της συννεφιάς. Οταν όμως ο ήλιος χάνεται, τα κύματα αγριεύουν, ο αέρας το ίδιο, η διάθεση πέφτει. Τότε, μόνο τα πουλιά που μας ακολουθούν μας φτιάχνουν το κέφι. Μας περιτριγυρίζουν ακούραστα, κάποτε προσθαλασσώνονται με μαεστρία και μετά από μερικά δευτερόλεπτα είναι και πάλι στον αέρα.\nΞάφνου... «Ενα παγόβουνο στα αριστερά μας», φωνάζει η Χριστιάνα με ενθουσιασμό και όλοι σπεύδουμε να το δούμε. Βλέπουμε τον όγκο του πάγου σχετικά μακριά να μοιάζει σαν βαπόρι και να κινείται αργά προς την άλλη κατεύθυνση. Τελικά, χρησιμοποιώντας κιάλια, διαπιστώνουμε ότι είναι τρία κομμάτια, μάλλον ενωμένα κάτω από την επιφάνεια της θάλασσας.\nDeception Island και Whaler’s Bay (Sub Antarctica)\nΤο γεγονός ότι εδώ είναι καλοκαίρι σημαίνει ότι η μέρα ξεκινάει γύρω στις 4 το πρωί και τελειώνει στις 10 το βράδυ, ενώ ακόμη και τη νύχτα δεν είναι σκοτάδι. Οσο δε κατεβαίνουμε πιο νότια, η μέρα μεγαλώνει περισσότερο, μέχρι να μη γίνεται σκοτάδι καθόλου. Ετσι αισθάνεσαι ότι έχεις πολύ χρόνο και χάνεις λίγο την αίσθηση της ώρας.\nΦτάνουμε στο Deception Ιsland, το «Νησί της εξαπάτησης» ελληνιστί. Η εικόνα του από μακριά είναι πραγματικά ιδιαίτερη. Πρόκειται για την καλντέρα ενός ηφαιστείου που τελευταία φορά ενεργοποιήθηκε το 1969. Οσο πλησιάζουμε, αρχίζουμε να διακρίνουμε την ηφαιστειογενή μορφή του. Τα πετρώματά του έχουν την ίδια ποικιλία χρωμάτων με τη Σαντορίνη: καφέ, γκρι, κόκκινο, κεραμιδί. Πλέοντας στο νοτιοανατολικό μέρος του, αντικρίζουμε ένα υπέροχο τοπίο: ψηλοί βράχοι αριστερά και δεξιά δημιουργούν την είσοδο που ονομάζεται Neptune Bellows και είναι γνωστή ήδη από τον 19ο αιώνα για την ταλαιπωρία που προκαλούσε στους φαλαινοθήρες της εποχής. Ρίχνουμε άγκυρα στον Telefon Bay. Η θάλασσα είναι σαν λίμνη και τα νερά πράσινα, χωρίς να μπορείς να δεις τον πυθμένα. Σε μερικά σημεία το νερό βγάζει ατμούς.\nΚαθόμαστε όλη η οικογένεια στο κατάστρωμα και απολαμβάνουμε το ήσυχο τοπίο και το επόμενο πρωί βγαίνουμε έξω για βόλτα.\nΗ παραλία έχει άμμο και πετραδάκι καφέ και λίγο σταχτί από τη λάβα. Περπατάμε αρκετά μέχρι να έρθουμε κοντά σε δύο-τρεις οικογένειες φώκιας. Πόσο νωχελικά ζώα... Ελάχιστα κουνήθηκαν από τη θέση τους και λίγες καταδέχτηκαν να μας κοιτάξουν. Μια-δυο σύρθηκαν μέχρι τη θάλασσα και έχωσαν τη μουσούδα τους στο νερό. Παρ’ όλα αυτά, δεν επιτρέπεται να πας πιο κοντά από τα πέντε μέτρα απόσταση. Στο γυρισμό από την παραλία συναντήσαμε και πιγκουίνους!\nΟ Whaler’s Bay, όπου καταπλέουμε στη συνέχεια, είναι ο όρμος όπου τα περισσότερα φαλαινοθηρικά έδεναν τις πρυμάτσες τους. Το προσεγγίζουμε μετά από μία ώρα από το Deception Island. Βγαίνουμε με το φουσκωτό στην παραλία και κατευθυνόμαστε προς τα παρατημένα κτίρια - αποθήκες και δεξαμενές όπου αποθήκευαν το λάδι της φάλαινας μέχρι το 1950, οπότε καταργήθηκε η φαλαινοθηρία σε αυτούς τους τόπους.\nΧωριζόμαστε ανάλογα με το φωτογραφικό μας ενδιαφέρον, μέχρις ότου φυσάει ένας δυνατός αέρας που σηκώνει τόση άμμο, που νομίζουμε ξαφνικά ότι είμαστε σε έρημο. Μόνο που εδώ έχει κρύο.\nΑποχαιρετούμε εν τέλει μια μικρή αποικία πιγκουίνων, γλάρων και Brown Skua (τα τελευταία προσπαθούν να αρπάξουν τα αυγά των πιγκουίνων) και σηκώνουμε άγκυρες για την «πραγματική» Ανταρκτική.\nΣτην τελική ευθεία για την Ανταρκτική\nΑρμενίζουμε στο αρχιπέλαγος Palmer στο στενό Bransfield, που ενώνει τα South Shetlands με τη Χερσόνησο της Ανταρκτικής, και έχουμε να διανύσουμε περίπου 60 μίλια μέχρι το στενό Gerlache και από εκεί άλλα 40 μίλια για το Foyn Harbour στο νησί Enterprise.\nΟ καιρός είναι ζόρικος, το κύμα δυνατό σαν στρωμένο αιγαιοπελαγίτικο εξάρι, αλλά γκρίζο με άσπρα προβατάκια. Οι στεριές φαίνονται άσπρες ή γκρι, αλλά ακόμη είναι μακριά. Το τοπίο καινούργιο, άγνωστο. Στη βάρδια η γυναίκα μου κι εγώ ευχαριστιόμαστε από μιάμιση ώρα ιστιοπλοΐα ο καθένας. Μόνο το κρύο μάς δυσκολεύει. Είναι σκληρό, στα χέρια και στα πόδια, με τον αέρα να φυσάει από τα αριστερά μας δευτερόπριμα και οι -2 βαθμοί να γίνονται εύκολα -8 έως -10. Με μεγάλη ευχαρίστηση βλέπουμε τα κεφάλια των άλλων να ξεμυτίζουν για να αναλάβουν τη βάρδιά τους.\nΠροσοχή στα παγόβουνα\nΤην επομένη αρχίζουμε να βλέπουμε τις στεριές της Χερσονήσου, τις ακτές Danco στα αριστερά και τα νησιά Brabant και Anvers στα δεξιά. Τεράστιοι, επιβλητικοί λευκοί όγκοι, βραχονησίδες και παγόβουνα, διεσπαρμένοι. Είναι πολύ ενδιαφέρον να μελετάς το χάρτη του αγγλικού ναυαρχείου και μετά να αντικρίζεις ένα ολότελα διαφορετικό τοπίο. Αφενός τα υψόμετρα των βουνών μεταβάλλονται ανάλογα με τα χιόνια και τους παγετώνες και αφετέρου πολλά από τα παγόβουνα έχουν τις διαστάσεις νησιού και σε μπερδεύουν.\nΤώρα που τα παγόβουνα στην πλεύση μας γίνονται εμπόδια και τα κοιτάζουμε προσεκτικά, βλέπουμε τον πάγο πάνω και κάτω από τη θάλασσα και τα χρώματά της που τα περιβάλλει, τιρκουάζ, γαλάζια, πράσινα - η «παγωμένη ήπειρος» είναι εδώ. Κι εμείς εδώ!\nΦτάνοντας στον όρμο του Foyn, πλαγιοδετούμε σε ένα ναυάγιο του 1907. Πρόκειται για το φαλαινοθηρικό Guvernoren, που, όταν πήρε φωτιά, ο καπετάνιος του το έριξε έξω σε αυτόν τον κόλπο για να σωθεί το πλήρωμα.\nΔιαβάζω το βιβλίο «Whaling in the Falkland Islands Dependencies, 1904 -1931» του ιστορικού Ian Hart και παρατηρώ το τοπίο: πανέμορφο, ολόλευκο, με τις σκουριασμένες λαμαρίνες του ναυαγίου να κάνουν αντίθεση και πουλιά να πετάνε γύρω του μέσα στην κάλμα του όρμου.\nΟταν σπάει ο πάγος\nΤο πρωί βγάζουμε με τον Wolf τις πορείες για την επόμενη διαδρομή, που είναι προς το Scontrop Cove. Θα περάσουμε από κανάλια τύπου φιόρδ και, ανεξάρτητα από τον καιρό, θα ταξιδέψουμε με τη μηχανή, γιατί το πλάτος τους είναι πολύ μικρό και είναι δύσκολο να μανουβράρεις με πανιά γύρω από τα παγόβουνα. Μόλις ξεκινάμε, αρχίσει να χιονίζει. Η ορατότητα είναι χαμηλή και η θάλασσα λάδι. Αριστερά και δεξιά, ψηλά κάτασπρα βουνά φτάνουν μέχρι τη θάλασσα και κάπου-κάπου μαύρα βράχια εμφανίζονται στην ακτή. Ταξιδεύοντας μέσα σε αυτή την εντυπωσιακή εικόνα, έρχεται μια καινούργια εμπειρία: ο εκθαμβωτικός ήχος από τις εκρήξεις των πάγων που ξεκολλάνε από το βουνό και πέφτουν με δύναμη στη θάλασσα. Δεν νομίζω ότι μπορώ να σας μεταδώσω ούτε την αίσθηση ούτε το θόρυβο, κάτι σαν ένα αεροπλάνο τζετ να περνάει δίπλα μας, λέει ο γιος μου. Εμένα μου ακούγονται σαν ξύλα στη φωτιά που σπάνε και κάνουν κρακ, αλλά εκατό φορές πιο δυνατά. Ολη η θάλασσα είναι γεμάτη «growlers», μικρά παγόβουνα του ενός μέτρου, που έχουν διασπαστεί από μεγαλύτερα και, όταν δημιουργείται κενό αέρα στον όγκο τους, σπάνε και αυτά κάνοντας έναν ήχο σαν να γκρινιάζει ζώο, γι’ αυτό πήραν και αυτό το όνομα.\nΗ διαδρομή είναι συναρπαστική, κοιταζόμαστε όλοι μας με ένα χαμόγελο και δεν χρειάζεται να αλλάξουμε κουβέντες, για να μη χάσουμε χρόνο από το να βλέπουμε, να ακούμε, να φωτογραφίζουμε.\nΟ χρόνος που έχουμε για το Scontrop Cove είναι αρκετός για να κάνουμε μια στάση στο νησί Petermann, όπου βρίσκεται μία από τις μεγαλύτερες αποικίες πιγκουίνων. Ρίχνουμε άγκυρα και βγαίνουμε έξω. Πολλοί πιγκουίνοι τσαλαβουτάνε στη θάλασσα, άλλοι κάνουν βόλτες και οι περισσότεροι λιάζονται έξω.\nΛίγο αργότερα, ο καιρός αλλάζει, ο ήλιος παρουσιάζεται κάθε τόσο και ο ουρανός παίρνει ένα καταπληκτικό γαλάζιο. Αφήνοντας στα αριστερά μια μικρή βάση της Αργεντινής, παρατημένη λόγω της οικονομικής κρίσης, φτάνουμε στον ορμίσκο του Scontrop. Ο τελευταίος είναι γεμάτος σπασμένους πάγους, κολλημένους στα καφέ βράχια, τα οποία «κοσμούν» με τη σειρά τους κόκκινες και πορτοκαλί πολικές λειχήνες. Και το πιο εντυπωσιακό: ό,τι βλέπεις πάνω από την επιφάνεια της θάλασσας το βλέπεις και σαν σε καθρέφτη στη θάλασσα.\nΕπίσκεψη στους Ουκρανούς\nΣτη συνέχεια πρέπει να φτάσουμε στην ουκρανική βάση Akademik Vernadsky. Μετά από 2-3 ώρες εν πλω, το τοπίο μεταβάλλεται για άλλη μία φορά. Μαύρα θεόρατα βουνά με λίγο χιόνι καρφωμένα στο νερό πλάι σε άλλα κάτασπρα βουνά. Οχι πια φιόρδ, αλλά ανοιχτή θάλασσα. Από εδώ κατευθυνόμαστε στο Lemaire Channel, το οποίο χωρίζει τη χερσόνησο του Κιέβου της ανταρκτικής περιοχής Graham Land από το νησί Booth. Εχει μήκος περίπου 6 ναυτικά μίλια, πλάτος λιγότερο από 1.600 μέτρα και περνώντας αισθάνεσαι το δέος των βράχων που χωρίζει στη μέση. Είχα διαβάσει ότι είναι δημοφιλής τουριστικός προορισμός, αλλά, εκτός από ένα ιστιοφόρο με την αντίθετη κατεύθυνση, δεν συναντήσαμε κανέναν άλλο.\nΣτην Akademik Vernadsky μάς υποδέχονται δύο συμπαθέστατοι νεαροί Ουκρανοί επιστήμονες και μας ξεναγούν στις εγκαταστάσεις τους, όπου μελετούν και καταγράφουν κλιματολογικά στοιχεία και ό,τι έχει σχέση με την τρύπα του όζοντος. Επειτα μας προσφέρουν βότκα φτιαγμένη εδώ(!) κι εμείς τους αφήνουμε την ελληνική σημαία, για να την τοποθετήσουν μαζί με τις άλλες σημαίες των επισκεπτών τους.\nΟ χορός της φάλαινας\nΤο επόμενο πρωί ανακαλύπτουμε ότι για να φύγουμε από το αγκυροβόλιό μας πρέπει να κάνουμε το γύρο των νησιών, γιατί οι πάγοι μάς έχουν κλείσει όλη την ανατολική μεριά. Αποφασίζουμε, όμως, πριν σηκώσουμε άγκυρα να βγούμε ξανά με το φουσκωτό και να επισκεφτούμε ένα άλλο νησάκι που ο Wolf ήξερε ότι αποτελεί ενδιαφέρουσα αποικία πιγκουίνων και κορμοράνων. Είναι πολύ ωραίο να βλέπεις τους πιγκουίνους και τους κορμοράνους να συμβιώνουν: οι πιγκουίνοι χτίζουν τη φωλιά τους με γκρι πετραδάκια, ενώ οι κορμοράνοι με φύκια!\nΕπόμενος προορισμός τώρα το Port Lockroy, η αγγλική βάση, που δεν είναι πια επιστημονικός σταθμός, αλλά μουσείο. Ο δρόμος της επιστροφής είναι σχεδόν ο ίδιος μέχρι το Lemaire Channel, ενώ η περασμένη νύχτα μάς επιφυλάσει εκπλήξεις... Παγόβουνα όλων των μεγεθών παντού. Ομορφη διαδρομή πολύ διαφορετική από τη χθεσινή, παρόλο που είναι η ίδια. Τα χρώματα άλλα, τα εμπόδια άλλα, κι εμείς αρχίζουμε τα σλάλομ, τις στροφές και τους σαλίγκαρους.\nΔεν μπορώ να σας περιγράψω τις επόμενες ώρες, κατά τις οποίες πλέουμε ανάμεσα στους πάγους! Ούτε και τη στιγμή που φτάνοντας στο στενό του Gerlache πέφτουμε πάνω σε δυο-τρία κοπάδια φάλαινες όρκα. Με πρελούδιο τον ήχο από την αναπνοή τους, κάνουν βουτιές σαν να χορεύουν και στο τέλος κάθε χορού επιδεικνύουν την ουρά τους, που χάνεται στο πέλαγος.\nΤις αποχαιρετούμε με δυσκολία και φτάνουμε στο Port Lockroy: άλλο ένα μαγευτικό τοπίο και αληθινό καταφύγιο για ιστιοφόρα και πιγκουίνους!\nPort Lockroy, η βάση-μουσείο των Αγγλων\nΕπίσκεψη στον αναπαλαιωμένο σταθμό και σημερινό μουσείο. Βλέπουμε πώς ζούσαν οι επιστήμονες χωρίς επαφή με τον άλλο κόσμο, ερευνώντας τις κλιματολογικές συνθήκες και την ιονόσφαιρα. Επισκεπτόμαστε και ένα κοντινό μικρό νησάκι, που έχει μια αποικία πτηνών, και έπειτα συνεχίζουμε το ταξίδι μας για τα νησιά Melchior. Εδώ ο καιρός χαλάει λίγο.\nΜετά από 2 ώρες μπαίνουμε σε ένα άλλο κανάλι, το Schollaert Channel, όπου ο καιρός πέφτει σχεδόν εντελώς, ενώ ερχόμαστε «αντιμέτωποι» με δυο-τρεις οικογένειες φάλαινας Humpback για άλλο ένα ρεσιτάλ μουσικής και χορού, αυτήν τη φορά σε λίγο πιο δυνατό ρυθμό. Μας δείχνουν το κεφάλι τους, που φαίνεται φουσκωμένο από τους όγκους νερού που έχουν καταπιεί μαζί με εκατοντάδες κιλά γαρίδας Krill, της γαρίδας που κρατάει ζωντανή την τροφική αλυσίδα της παγωμένης ηπείρου μας.\nΕίναι 21.30, και όμως είναι ακόμα μέρα. Φτάνουμε στα νησιά Melchior και ρίχνουμε άγκυρα κάτω σχεδόν από ένα τεράστιο κομμάτι χιονιού και πάγου. Είναι το τελευταίο βράδυ μας στην Ανταρκτική. Μου έρχεται στον νου ένα παλαιό αγγλικό τραγούδι κυνηγών φάλαινας. Σε μετάφραση: «Το παρελθόν έχει μείνει πίσω μας/ και μας νοιάζει το μέλλον/ το παρόν είναι το μόνο που έχει σημασία τώρα/ για τώρα που ταξιδεύουμε για το σπίτι/ σκληρές μέρες, κρύες μέρες, μέρες συναρπαστικού μόχθου/ πάμε σπίτια μας, κλείστε τα αμπάρια... με οκτώ χιλιάδες τόνους λάδι!».\nΤελευταίες εικόνες στο μυαλό μου από την Ανταρκτική που αφήνουμε πίσω: τα βράχια, σαν τα μαύρα βράχια κάτω από την Ποντικούσα στην Αστυπαλιά, μόνο που εδώ έχουν χιόνι, η φώκια που με κοιτάζει όσο τη φωτογράφιζα και οι ώρες με τις φάλαινες που δεν θέλαμε να τελειώσουν. Εχω απορροφηθεί από τις σκέψεις μου και το ίδιο πρέπει να συμβαίνει και με τους άλλους. Σκέφτομαι αυτή την ήπειρο, τη μαγεία του τόπου, την ηρεμία, ακόμη και τη μοναξιά, που με έχουν συνεπάρει...\nΗ επιστροφή είναι δύσκολη, η φουρτούνα μεγάλη, τα παιδιά ονειρεύονται άλλος ένα κανονικό μπάνιο και άλλος ένα κανονικό γεύμα, μόνοι μας συνοδοιπόροι τα άλμπατρος: τρεις μέρες και τρεις νύχτες μέχρι... που αντικρίζουμε ξανά το Ακρωτήρι, τον μαύρο βράχο, το περιβόητο επικίνδυνο μέρος με τους λυσσαλέους, βίαιους ανέμους, τα τεράστια κύματα.\nΜνημείο πολλών ναυαγίων των τελευταίων 200 ετών, ίσως η μεγαλύτερη πρόκληση των ιστιοπλόων, όπου κρίνονται διάσημοι αγώνες, όπως o Volvo Ocean Race, o Velux 5 Oceans και ο Vendee Globe. Είμαστε όλοι ενθουσιασμένοι μετά τα 1.550 ναυτικά μίλια που κάναμε, ένα όνειρο έγινε πραγματικότητα, είμαστε και εμείς Cape Horners, μπορεί όχι με τον αγαπημένο μας «Αρμενιστή», αλλά με το «Santa Maria Australis», που ήδη αισθανόμαστε ότι μέσα στις τρεις βδομάδες που πέρασαν είναι «δικό μας».\nΔιαβάστε το blog του Δημήτρη Λιαρούτσου: http://blog.mailasail.com/armenistis\nΔείτε στο YouTube το βίντεο από το ταξίδι που έχει ετοιμάσει ο Μιχάλης Λιαρούτσος: http://www.youtube.com/watch?v=elG1GMtBOBs


Πιο κοντά στο να κερδίσει το στοίχημα του τίτλου θα επιχειρήσει να βρεθεί η Ελσίνκι κόντρα στη Λάχτι.\n18:30 Λάχτι-Ελσίνκι Veikkausliga Φινλανδίας\nΗ Λάχτι υπέστη οδυνηρή εντός έδρας ήττα από τη Χάκα (0-2) και τα όνειρά της για να προλάβει την κορυφή μάλλον εξαντλούνται. Χωρίς νίκη στους 2 τελευταίους αγώνες, πληγώνεται από την αστάθεια στην έδρα της, όπου πανηγύρισε μόλις 2 νίκες στα 5 τελευταία παιχνίδια.\nΗ Ελσίνκι ηττήθηκε από τη Φενέρμπαχτσε στην Τουρκία (0-1) στο πλαίσιο του UEFA Europa League και ίσως έχει το μυαλό της στον επαναληπτικό της Πέμπτης. Ωστόσο, θέλει να διατηρήσει ή και να αυξήσει τη διαφορά των 9 βαθμών από τους διώκτες της, δεν έχει δεχτεί καν γκολ στα 4 τελευταία ματς πρωταθλήματος, ενώ είναι αήττητη στις 6 τελευταίες συναντήσεις της με τη Λάχτι.\n19:00 Γκρόρουντ-Γερβ Obos Ligaen Νορβηγίας\nΗ Γκρόρουντ έχασε από την Ασάνε (1-3) και παραμένει εγκατεστημένη στο βυθό της βαθμολογίας. Μετρά πλέον 5 διαδοχικές ήττες στο πρωτάθλημα, διαθέτοντας τη χειρότερη άμυνα της κατηγορίας.\nΗ Γερβ υπέκυψε στην πρωτοπόρο Χαμ Καμ (0-2) και δεν μπόρεσε να σκαρφαλώσει αυτή στην κορυφή. Πάντως, δεν έχει υποστεί διαδοχικές ήττες στη φετινή δεύτερη κατηγορία, είναι αήττητη στις 4 τελευταίες εξόδους της, ενώ ακόμα δεν έχει δεχτεί γκολ από την Γκρόρουντ (σε 2 αναμετρήσεις).\n20:00 Νόρντζελαντ-Βέιλε Superliga Δανίας\nΗ Νόρντζελαντ πέτυχε σπουδαία εκτός έδρας νίκη επί της πρωταθλήτριας Μπρόντμπι (1-0) και συνεχίζει τη βαθμολογική της αναρρίχηση. Αήττητη στις 4 τελευταίες αγωνιστικές, νικήτρια στις 3 τελευταίες αναμετρήσεις, όμως ακόμα δεν έχει αποκτήσει συνέπεια στην έδρα της, όπου κέρδισε 1 από τα 3 μέχρι τώρα ματς.\nΗ Βέιλε έχασε και από την Άαλμποργκ (0-1) και παραμένει ουραγός. Δίχως νίκη μετά από 5 παιχνίδια και με τη χειρότερη άμυνα του πρωταθλήματος, δεν έχει καταφέρει να κερδίσει τη Νόρντζελαντ εδώ και 14 χρόνια, ανεξαρτήτως έδρας και διοργάνωσης.\n20:00 Χέλσινγκμποργκ-Βάσαλουντ Superettan Σουηδίας\nΗ Χέλσινγκμποργκ υπέστη αποκλεισμό-σοκ από την Εσκιλσμίνε (2-3) της τέταρτης κατηγορίας στο Κύπελλο. Καλείται να αφήσει πίσω της το ψυχολογικό πλήγμα και να συνεχίσει την πορεία της προς την κορυφή, από την οποία απέχει μόλις 1 βαθμό, έπειτα από τις 3 διαδοχικές νίκες της στο πρώτο δεκαπενθήμερο του Αυγούστου.\nΗ Βάσαλουντ ντροπιάστηκε κι αυτή στο Κύπελλο, αφού αποκλείστηκε από την Ιτερχόγκνταλ της τέταρτης κατηγορίας (2-3). Στη Superettan δίνει μάχη για να βγει από την επικίνδυνη ζώνη, όμως είναι ανίσχυρη μακριά από τη βάση της, όπου μετρά 4 σερί ήττες.\n21:45 Οσέρ-Γκινγκάμπ Ligue 2 Γαλλίας\nΟ Οσέρ απέσπασε ισοπαλία από την Παρί (1-1) και παραμένει αήττητη στο ξεκίνημα της σεζόν. Η κορυφή βρίσκεται μόλις 2 βαθμούς μακριά, ενώ στην έδρα της ακόμα διατηρεί ανέπαφη την εστία της.\nΗ Γκινγκάμπ γνώρισε την πρώτη της ήττα φέτος, εντός έδρας από την Αμιάν (0-2). Το κακό, όμως, είναι ότι μετά από 4 αγωνιστικές δεν έχει καταφέρει να βρει δίχτυα, ενώ η τελευταία φορά που νίκησε στο Αμπέ Ντεσάν ήταν το μακρινό 1995.\nLigue 2Obos Ligaen ΝορβηγίαςSuperettanSuperliga ΔανίαςVeikkausligaΒάσαλουντΒέιλεΓερβΓκινγκάμπΓκρόρουντΕλσίνκιΛάχτιΝόρντζελαντΟσέρΧέλσινγκμποργκ\nΆκρως ενδιαφέρουσα και με πληθώρα επιλογών για live στοίχημα η κόντρα της Αζαξιό με την…\nGame Time: Ίνχουλετς-Ντιναμό, διαφορά...\nΔιαφορά ισχύος και ευκαιρίες για live στοίχημα υπάρχουν στο ματς της Ίνχουλετς με την Ντιναμό…


9 καλλυντικά που θα σας κάνουν να φαίνεστε πιο φρέσκιες κάθε πρωί - GLOW.GR\n9 καλλυντικά που θα σας κάνουν να φαίνεστε πιο φρέσκες κάθε πρωί\nΔημιουργήστε ένα φωτεινό πρωινό μακιγιάζ με λαμπερή βάση και ξεκούραστο βλέμμα\n«Σήμερα δείχνεις κουρασμένη»: 3 λέξεις και μόνο αρκούν για να χαλάσουν τη μέρα μιας γυναίκας πριν καν αυτή ξεκινήσει. Λες και το early morning ξύπνημα δεν είναι από μόνο του δύσκολο, πόσο μάλλον όταν συνδυάζεται με ελάχιστες ώρες ύπνου και απανωτά snoozes στο ξυπνητήρι, το τελευταίο πράγμα που έλειπε από το πρωινό σας είναι αυτή η φράση. Για να μην την ακούσετε ποτέ ξανά και για να μην επηρεαστεί στο ελάχιστο η διάθεσή σας, σας έχουμε τα 9 must-have καλλυντικά που θα κάνουν τους πάντες να πιστεύουν ότι απολαύσατε έναν υπέροχο, 8ωρο ύπνο ομορφιάς.\nDouble Wear Flawless Hydrating Primer SPF 45, Estée Lauder\nΚανόνας no1 για ένα φρέσκο πρωινό μακιγιάζ: Αποφύγετε τα ματ καλλυντικά και επιλέξτε πιο ενυδατικές και dewy φόρμουλες, όπως αυτή του νέου primer της Estée Lauder. Απλώστε το στο ενυδατωμένο σας δέρμα πριν το foundation ώστε να δημιουργήσετε μια ανάλαφρη, απαλή και λεία βάση και να προστατευτείτε από τις περιβαλλοντικές φθορές, τη UV ακτινοβολία και τη ρύπανση. Ένα pick-me-up σε ένα μπουκάλι.\nΜετά από ελάχιστες ώρες ύπνου, ένα concealer δεν αρκεί για να καλύψει τους μαύρους κύκλους που έχουν σχηματιστεί κάτω από τα μάτια σας και να σας χαρίσει ένα πιο φωτεινό και ξεκούραστο βλέμμα. Θα χρειαστείτε έναν κορέκτορα πλήρους κάλυψης σε ροζ απόχρωση. Αν δε αυτός περιλαμβάνει και μικρομόρια διάχυσης φωτός, όπως ο Under Eye Brightening Corrector της Becca, τότε θα πετύχετε και αποτέλεσμα lifting στη στιγμή.\nExtra tip: Όσο απολαμβάνετε το πρωινό σας γεύμα, εφαρμόστε τα σφουγγαράκια υπερεντατικής αναζωογόνησης Cellular Performance Extra Intensive10 Minute Revitalising Pads της Sensai κάτω από τα μάτια σας. Μετά από 10 λεπτά το δέρμα σας θα είναι ορατά πιο αναζωογονημένο, λαμπερό και απαλό στην υφή.\nPower Fabric Foundation, Giorgio Armani\nΌσο κι αν θέλετε να απλώσετε ένα foundation πλήρους κάλυψης στο πρόσωπό σας και να εξαφανίσετε κάθε σημάδι αϋπνίας από πάνω σας, αντισταθείτε. Αντ' αυτού προτιμήστε ένα πιο ελαφρύ foundation που δε θα «καθίσει» στις ξηρές περιοχές της κουρασμένης σας επιδερμίδας. Η δική μας επιλογή είναι το Power Fabric Foundation του Giorgio Armani.\nShimmer Rush Collector Face Palette, YSL\nΠιο εύκολος και γρήγορος τρόπος να φωτίσετε το δέρμα σας από το να εφαρμόσετε λίγο ρουζ στα μήλα του προσώπου δεν υπάρχει! Αντί όμως για ένα κλασικό ρουζ, αναμείξτε με ένα μεγάλο πινέλο και τις τέσσερις ροζ αποχρώσεις της συλλεκτικής παλέτας Shimmer Rush Collector Face Palette του YSL για ένα πιο φυσικό αποτέλεσμα.\nSun Disk, Sephora Collection\nΈχετε παρατηρήσει πως το καλοκαίρι η επιδερμίδα σας δείχνει πιο υγιής και λαμπερή; Μέχρι τις επόμενες διακοπές σας λοιπόν, «κλέψτε» το μαύρισμά σας με τη βοήθεια ενός bronzer στα ζυγωματικά, τους κροτάφους και το πιγούνι, στα σημεία δηλαδή που ο ήλιος θα χάιδευε κανονικά το πρόσωπό σας. Για έξτρα glowy εφέ, επιλέξτε μία bronzing πούδρα με περλέ τελείωμα, σαν την Sun Disk της Sephora Collection.\nKohl Pencil, Inglot\nΤο smokey eye θεωρείται απαγορευτικό για τα κουρασμένα μάτια. Μια διακριτική γραμμή eyeliner από την άλλη σύριζα στις βλεφαρίδες είναι ό,τι καλύτερο για να στρέψετε την προσοχή μακριά από τους μαύρους κύκλους. Αντί για το κλασικό μαύρο χρώμα όμως, προτιμήστε την καφέ no2 απόχρωση του μαλακού μολυβιού Kohl Pencil της Inglot για πιο natural αποτέλεσμα.\nΑν λόγω έλλειψης χρόνου έπρεπε να εφαρμόσετε ένα μόνο καλλυντικό το πρωί, αυτό θα ήταν η μάσκαρα. Η συγκεκριμένη μάλιστα της Maybelline εγγυάται έντονο όγκο, μήκος, τέλειο διαχωρισμό των βλεφαρίδων και πανεύκολη αφαίρεση, ακόμη και με χλιαρό νερό. Σκέφτεστε κάτι καλύτερο για το βράδυ που θα γυρίσετε κουρασμένες στο σπίτι;\nΑφού δημιουργήσατε μια φρέσκια βάση κι ένα ξεκούραστο βλέμμα, είναι κρίμα να αφήσετε τα σκασμένα και αφυδατωμένα χείλη να σας καταστρέψουν το μακιγιάζ. Ακόμη κι αν δεν θέλετε να απλώσετε ένα κραγιόν, εφαρμόστε τουλάχιστον το Extra Lip Tint της Bobbi Brown, ένα lip balm με απαλή αίσθηση που ενυδατώνει και ενισχύει το φυσικό χρώμα των χειλιών.\nExtra Lip Tint στην απόχρωση Bare Raspberry, Bobbi Brown\nSnapscara στην απόχρωση Pitch Black, Maybelline\nCellular Performance Extra Intensive 10 Minute Revitalising Pads, Sensai\nDouble Wear Flawless Hydrating Primer SPF45, Estée Lauder\nKohl Pencil στην απόχρωση 02, Inglot


Η Κάρτα Ταρώ της Ημέρας- Σαββάτο 31/12\n30 Δεκεμβρίου 2016 30 Δεκεμβρίου 2016 222 Views προβλέψεις, ταρώ\nΚΡΙΟΣ: Ο ΉΛΙΟΣ\nΠροστατέψτε τα νώτα σας, καθώς υπάρχει άπλετο παρασκήνιο και σε αστρολογικό επίπεδο και σε ανθρώπινο που θα σας ξαφνιάσει. Άτομα που είχαν την εμπιστοσύνη σας, τώρα θα δείξουν έναν άλλο χαρακτήρα. Μην ασχοληθείτε να βρείτε τι υπάρχει πίσω από όλο αυτό. Συνεχίστε και μην κοιτάτε πίσω. Συμμαχικά θα είναι τα οικονομικά σας.\nΠολλά τα εμπόδια που υπάρχουν στους δρόμους σας. Οι όψεις των πλανητών εν βοηθούν αυτές τις ημέρες, στο να πράξετε και να λύστε οικογενειακές και επαγγελματικές υποθέσεις, όπως εσείς ξέρετε. Αυτοί που έχουν οργανώσει ταξίδι για τις ημέρες των εορτών ίσως να πρέπει να το τσεκάρουν πάλι.\nΔΙΔΥΜΟΙ: Ο ΤΡΟΧΟΣ ΤΗΣ ΤΥΧΗΣ\nΈχετε μπει στο κλίμα του 2017, και αυτό σας κάνει ιδιαίτερα ευδιάθετους και παρασύρει μαζί και τα κοντινά σας πρόσωπα. Έχετε ήδη προσαρμόσει τα προγράμματα σας για τις αλλαγές και αυτό θα γίνει ακόμη πλουσιότερο με άτομα που θα σας προσεγγίσουν. Προσοχή μόνο στις υπερβολές εξόδων, που ως γνωστόν, δεν μπορείτε να ελέγξετε εύκολα!\nΚΑΡΚΙΝΟΣ: Ο ΚΟΣΜΟΣ\nΟι πολύμηνες προσπάθειες σας, θα πιάσουν πια τόπο στην καρδιά του ατόμου που τόπο πολύ επιθυμείτε. Οι όψεις της ερχόμενης Πανσελήνου σας φωτίζουν έτσι ώστε όλα σε θέματα αισθηματικά, να γίνουν πιο εύκολα. Το τέλος του μήνα θα σας βρει με λυμένες καταστάσεις, οι οποίες συσχετίζονται με δύσκολα οικονομικά.\nΛΕΩΝ: ΤΟ ΑΣΤΕΡΙ\nΜικρή η ταλαιπωρία της τελευταίας περιόδου, μπροστά σε αυτά που θα εισπράξετε από τα αγαπημένα σας άτομα. Οι αμεσες εξελίξεις, είναι κοντά και εσείς πρέπει να είστε έτοιμοι για αναπάντεχες συναντήσεις, σε άτομα που ίσως και να έχετε ξεχάσει στο πέρας του χρόνου. Θετικές επιρροές θα έχετε και στην δουλειά σας που έχει πολλά να σας αποδώσει.\nΠΑΡΘΕΝΟΣ: Η ΔΙΚΑΙΟΣΥΝΗ\nΠολλές οι καλές επαφές που θα έχετε με άτομα που θα εισέλθουν στην ζωή σας μέχρι την πανσεληνο του Ιανουαρίου. Ο κοινωνικός σας κύκλος εξαπλώνεται και σας δίνει μια καινούργια πνοή, που σίγουρα θα σας ανεβάσει κατακόρυφα την ψυχολογία. Οικονομικές ανακατατάξεις θα έχετε στα επαγγελματικά σας που θα σας δώσουν λύσεις.\nΖΥΓΟΣ: Η ΕΓΚΡΑΤΕΙΑ\nΕπιστρέφετε δριμύτεροι στο ερωτικό παιχνίδι και αυτό σας συναρπάζει. Πολλές οι νέες κατακτήσεις. Οι ανάδρομες τροχιές των Ερμή και Πλούτωνα δεν σας τρομάζουν, αντιθέτως σας ωθούν για να ισορροπήσετε πολύ περισσότερο την οικονομική σας ζωή, που έχεις τάσεις πτωτικές αυτό το διάστημα. Ευτυχώς όμως μόνο προσωρινά.\nΣΚΟΡΠΙΟΣ: Ο ΓΗΤΕΥΤΗΣ\nΠολλά τα ερωτηματικά που έχετε για το τι πραγματικά συμβαίνει μέσα στην σχέση σας και ίσως και πίσω από την πλάτη σας. Η διάθεση σας είναι όντως βαριά και αυτό σίγουρα έχει την βάση του στην προσωπική σας ζωή, που δεν την βλέπετε να εξελίσσεται όπως θα επιθυμούσατε. Τουλάχιστον μια μεγαλύτερη παρηγοριά είναι τα οικονομικά σας, που είναι καλύτερα από κάθε άλλη φορά.\nΤΟΞΟΤΗΣ: Ο ΑΥΤΟΚΡΑΤΟΡΑΣ\nΔεν σας λείπει η διασκέδαση και η ψυχαγωγία. Μέσα σε όλη αυτήν την κινητικότητα, θα κάνετε και νέες επαφές – γνωριμίες που θα σας δώσουν την ανεβασμένη διάθεση, που ούτως ή άλλως αντιστοιχεί στα ζωδιακά σας χαρακτηριστικά. Επιπροσθέτως για τους αδέσμευτους, θα είναι μια περίοδος ευκαιριών για να ισορροπήσουν, την ερωτική τους καθημερινότητα.\nΑΙΓΟΚΕΡΩΣ: Ο ΤΡΕΛΟΣ\nΈχετε κάνει πολλά πειράματα το τελευταίο χρονικό διάστημα, με τα αισθηματικά σας, και το πιο πιθανόν είναι να έχετε μείνει μόνοι. Δεν ανήκετε στα ζώδια που έχετε ευελιξία σε αυτά τα θέματα. Ασχοληθείτε με αυτά που μπορείτε να ελέγξετε. Πάντως για αυτήν την περίοδο θα έχετε μεγάλες απολαβές από τον οικονομικό σας τομέα.\nΥΔΡΟΧΟΟΣ: Η ΙΕΡΕΙΑ\nΕίσαστε σε μια μόνιμη διαδικασία που σκέφτεστε τι μπορείτε να αλλάξετε στην καθημερινή σας ζωή, που θα σας έφτιαχνε το κέφι αλλά και του συντρόφου σας. Δεν χρειάζεται τελικά να κάνετε πολλά. Οι όψεις των Άρη και Δία, σας τροφοδοτούν με ευκαιρίες για καλύτερα οικονομικά, ιδέες για διαφορετική ψυχαγωγία αλλά και νέο κόσμο, που θα σας διορθώσει την ψυχολογία.\nΙΧΘΕΙΣ: ΤΟ ΑΡΜΑ\nΕίσαστε σε καλή περίοδο. Οι όψεις του Κυβερνήτη σας, σας ανανεώνουν και σας δίνουν τις ευκαιρίες, για να κάνετε μεγάλα ξεκαθαρίσματα και σε οικογενειακές υποθέσεις και σε ζητήματα οικονομικών, που σας έχουν αδικήσει στο παρελθόν. Μπορείτε από τώρα να οργανώσετε τις δραστηριότητες σας για το 2017 καθώς θα γίνετε το επίκεντρο του κόσμου.\n← Κάρμα και ζώδια το νέο έτος 2017\nΤυχερά νούμερα & Ευνοϊκές ημερομηνίες →\nVisitors online – 1531:


Ο επιθεωρητής Κλουζό ήθελε απλά να οδηγεί! ·\nHome Entertainment Oscars Ο επιθεωρητής Κλουζό ήθελε απλά να οδηγεί!\nΣτις 24 Ιουλίου και σε ηλικία 54 ετών έπεσε η αυλαία στη ζωή του Πήτερ Σέλερς. Ήταν αινιγματικός, εξοργιστικός και ένας από τους καλύτερους κωμικούς. Ήταν επίσης ένας λάτρης των αυτοκινήτων με εξαιρετικό γούστο.\nΣτο Ηνωμένο Βασίλειο και την υπόλοιπη Ευρώπη ο Πήτερ Σέλερς ήταν ο Πήτερ Σέλερς για τους Αμερικανούς ήταν ο επιθεωρητής Κλουζό. Είτε ως Χρούντι Βι Μπάχτσι, είτε ως Δρ Στρέιντζλαβ, ακόμη και στον ρόλο του επιθεωρητή Κλουζό, ήταν η εικόνα της κινηματογραφικής κωμωδίας. Ένας ηθοποιός, του οποίου η ρευστότητα στο λόγο και η αδυσώπητη αφοσίωση στους ρόλους του τον απομάκρυναν από τους ανθρώπους. Τότε η λύση για απελευθέρωση και ξεκούραση έγιναν τα αυτοκίνητα. Αρχικά αγορασμένα από τον ίδιο και μετά ως δώρα από τις συζύγους του ή από τις εταιρίες παραγωγής.\nΟ κυκλοθυμικός και ιδιαίτερος χαρακτήρας του, το πάθος του για την επιτυχία και την τελειότητα τρέλαινε τους σκηνοθέτες και τους υπεύθυνους παραγωγής. Ο φίλος του και διαχειριστής (τότε και τώρα) της συλλογής των αυτοκινήτων του Σέλερς, Ρίτσαρντ Γουίλιαμς, διηγείται πως ο ηθοποιός ζητούσε ένα συγκεκριμένο όχημα για τον ρόλο του σε μία ταινία, το οποίο τους το νοίκιαζε ο ίδιος κερδίζοντας έτσι επιπλέον χρήματα.\nΕκτός οθόνης ο Πήτερ Σέλερς ήταν δέκα φορές περισσότερο ιδιαίτερος από τους ρόλους του. Χαρακτηριστικό είναι πως παντρεύτηκε την ηθοποιό Μπριτ Έκλαντ μόλις δέκα ημέρες μετά την πρώτη τους συνάντηση. Είχαν ένα εκρηκτικό γάμο με κρίσης ζήλιας από τον Σέλερς για απιστία από την Έκλαντ. Μάλιστα μία φορά μετά από υπερκατανάλωση διεγερτικών (poppers) και αλκοόλ έπαθε οκτώ ελαφρά καρδιακά επεισόδια στο κρεβάτι μαζί της.\nΠίστευε πως τα ναρκωτικά τον έκαναν να “μπαίνει” ταχύτερα και με περισσότερη ευκολία στους χαρακτήρες, τους οποίους υποδυόταν και τα αυτοκίνητα τον ηρεμούσαν και τον επανέφεραν στην πραγματικότητα . Μέχρι τη στιγμή που ήταν 39 ετών, το 1964, ο Πήτερ Σέλερς είχε στην κατοχή του περισσότερα από 80 αυτοκίνητα. Η συλλογή του υπάρχει ακόμα με τον Ρίτσαρντ Γουίλιαμς να έχει τον έλεγχό της από τότε.\nΌντας διασημος στη δεκαετία του ’60, ειχε αδυναμία στις Ferrari. Μεταξύ άλλων στην συλλογή του ειχε: 500 Superfast, 275 GTB και 250 GT / E-με αυτη κάνει σύντομη εμφάνιση στο “The Wrong Arm of the Law”. Όπως κάθε Βρετανός ο Σέλερς είχε επίσης αδυναμία στις Bentley και Rolls-Royce, στη συλλογή του υπήρχαν μία Park Ward S1 Continental, μια «Chinese Eye» S3 και αρκετές Silver Shadows. Η αγάπη του για τα Αγγλικά οχήματα δεν τελείωσε εκεί: “Ο Πίτερ ήταν fun των… Bristol επίσης είχε αρκετά Radford Mini”, λέει ο Γουίλιαμς και συμπληρώνει: “Στην πραγματικότητα, έδινε ο ίδιος ειδικές παραγγελίες όπως πχ για ένα υπερπολυτελές Mini στην…Hooper μια παραγγελία η οποία κόστισε τέσσερις φορές τη αξία του Mini”.\nΑγαπημένο του αυτοκίνητο ήταν ένα Austin του 1930 με το παρατσούκλι “Old Min”. Ο Γουίλιαμς θυμάται: “Με κάλεσε μια μέρα να μου ζητήσει να παραδώσω το Οld Min στο σπίτι του ηθοποιού Σπάικ Μίλιγκαν ως δώρο – ήταν πολύ καλοί φίλοι. Μια εβδομάδα αργότερα, μου τηλεφώνησε και πάλι: “Το θέλω πίσω! Διότι το άφησαν έξω, στη βροχή” Ηταν γνωστός για τις φάρσες του, όπως για αυτήν που ζήτησε στον Σπάικ Μίλιγκαν να μπει στο χώρο αποσκευών της Ferrari 500 Superfast και με ένα φακό να ψάξει ένα ανύπαρκτο τρίξιμο. Ίσως όμως αυτό να το έκανε ως … αποπληρωμή για την κακομεταχείριση που του έκανε ο φίλος του στο “Old Min”.\nΠηγή : http://www.novasports.gr/mihanokinita/article/338168/o-epitheoritis-klouzo-ithele-apla-na-odigei/\nΒασίλης Αγγελάκης - 11/12/2019\nΟ Αβραάμ παλεύει, θα είναι στην αποστολή, αλλά δεν είναι 100% έτοιμος για βασικός, με τον Γιασίν Μεριά να έχει την ευκαιρία της... εξιλέωσης. To10.gr γράφει για τα πλάνα του Μαρτίνς.\nΗ Anastasia Karanikolaou με cleavage στο launch party του boohooMAN.com στο...\nIrene Trost: Η Ελληνίδα «μικρή Ολλανδέζα» που ξεχειλίζει από ταλέντο!!!\nΠληθωρική Αμερικανή pornstar … σε υγρές πόζες !\nΗ Ρεάλ το σήκωσε και η Mirtha Sosa τα… πέταξε όλα!\nΚωνσταντίνα Ράμπια και τα… «μυαλά στα κάγκελα»!


Fraport: Πούλησε το 10% της Slentel ο όμιλος Κοπελούζου – Holiday News\nUncategorizedΚΡΟΥΑΖΙΕΡΑ - ΑΚΤΟΠΛΟΪΑ - ΑΕΡΟΜΕΤΑΦΟΡΕΣ\t holidaynews\t 24/01/2018 12:43\nΣτην πώληση του 10% που κατείχε στην Fraport Greece προχώρησε η Slentel του ομίλου Κοπελούζου. Αγοραστής είναι το Marguerite fund, διαμορφώνοντας πλέον το ποσοστό του ομίλου περίπου στο 17% από 27% που κατείχε μέχρι σήμερα. Η συμφωνία είχε ανακοινωθεί από τις αρχές Ιανουαρίου αλλά στην Ελλάδα έγινε γνωστή σήμερα, χωρίς όμως να ανακοινωθεί το τίμημα που κατά πληροφορίες είναι υψηλό.\nΤο γεγονός ότι η Slentel ρευστοποιεί ένα πολύ σημαντικό περιουσιακό της στοιχείο, πριν ακόμη συμπληρωθεί ένας χρόνος από την ημερομηνία παραχώρησης των 14 περιφερειακών αεροδρομίων, ενισχύει σύμφωνα με αρμόδιες πηγές της αγοράς, την άποψη ότι τα περιφερειακά αεροδρόμια πολύ νωρίς αναγνωρίζονται ως ένα πολύ σημαντικό πρότζεκτ, ικανό να προσελκύσει το ενδιαφέρον σημαντικών επενδυτικών funds. Ταυτόχρονα η πώληση του πακέτου ενισχύει την ρευστότητα του ομίλου Κοπελούζου, ο οποίος αυτό το διάστημα βολιδοσκοπεί σημαντικά έργα στον τομέα της ενέργειας.\nPrevious ArticleΠρώτος προορισμός και φέτος η Κρήτη για τους ΦιλανδούςNext ArticleΡουμανία: Ολοκληρώθηκε η Έκθεση της Ελλάδας στο Βουκουρέστι


ΕΠΙΠΛΑ ΚΟΓΙΑ - Βιοτεχνία και Έκθεση Επίπλων στη Βέροια - Tips.Πως να κάνω σωστή επιλογή για την κρεβατοκάμαρά μου?\nΠροσοχή! Αν πρέπει να αλλάξει κάποια διάσταση στα έπιπλα αυτή καλό είναι να γίνει στα κομοδίνα κάνοντάς τα μικρότερα και όχι στο κρεβάτι. Το κρεβάτι θα πρέπει να είναι λίγο-πολυ στο 160cm πλάτος.Επομένως διαλέγουμε σχέδια που δεν έχουν μεγάλο όγκο.Τα ντυμένα κρεβάτια είναι ιδανικά για μικρούς χώρους αφού συνήθως οι εξωτερικές διαστάσεις δεν είναι παραπάνω απο το στρώμα.\nΕπιλέξτε αποθηκευτικό χώρο με μηχανισμό κάτω απο το κρεβάτι, θα βοηθήσει πολυ! Προτιμήστε συρόμενη ντουλάπα αντί για ανοιγόμενη, σε τέτοιες περιπτώσεις σας γλυτώνει από πολλούς μπελάδες καθημερινής χρήσης. Και πάμε στα χρώματα..όσο πιο μικρός είναι ο χώρος τόσο πιο φωτεινά θα είναι τα χρώματα στα έπιπλά μας, εάν πάλι προτιμάτε τα σκούρα χρώματα στα ξύλα τότε θα πρέπει οπωσδήποτε να διαλέξετε κάτι ανοιχτόχρωμο για τους τοίχους και τις κουρτίνες σας.\nextra tip για μικρούς χώρους είναι οι εξωτερικοί καθρέπτες στη ντουλάπα σας.Με αυτό τον τρόπο "χάνεται" ως δια μαγείας ο όγκος τους.\nΤα μεγάλα δωμάτια φυσικά βρίσκονται σε πλεονεκτική θέση αφού μπορούμε να αφήσουμε τη φαντασία μας ελεύθερη και να το διαμορφώσουμε όπως θέλουμε. Σε αυτή την περίπτωση βέβαια καλό θα ήταν να μην φλυαρίσουμε στον αριθμό τον επίπλων και φανεί το δωμάτιό μας "κουραστικό" και χωρις συνοχή.\nΔιαλέγουμε λοιπόν σχετικά μεγάλα και άνετα έπιπλα. Η ντουλάπα μας μπορεί να είναι επίσης μεγάλη σε πλάτος. Μπροστά απο το κρεβάτι χαρίζει όμορφα στον χώρο ένα διπλό σκαμπό ή ένα μικρό ανάκλυνδο.\nΟι κρυφοί και οι επιδαπέδιοι φωτισμοί βοηθούν και δίνουν "ζεστασιά" στο χώρο. Αν είστε λοιπόν απο τους τυχερούς που διαθέτεται ένα τέτοιο υπνοδωμάτιο μην διστάσετε να κατασκευάσετε και μια μικρή βιβλιοθήκη τοίχου , δίνει προσωπικότητα στο χώρο.\nΌσον αφορά στα χρώματα..τολμήστε τους σκουρόχρωμους τοίχους και αν έχετε μεγάλο πλάτος στα παράθυρα ή στις μπαλκονόπορτες επιλέξτε στόρια ή ρομάν και όχι μακριές κουρτίνες σε δυο λωρίδες δεν τα κολακεύει!\nΚάτι τελευταίο .. σε όποιο ύφος και αν έχετε επιλέξει να φτιάξετε το σπίτι σας η κρεβατοκάμαρα είναι το μοναδικό δωμάτιο που δεν σας περιορίζει στο γούστο και στο ύφος αφού δεν χρειάζεται απαραίτητα να συνάδει με τα υπόλοιπα δωμάτια και σας δίνει τη δυνατότητα να απελευθερωθείτε !\nΕλάτε στο κατάστημά μας ΈΠΙΠΛΑ ΚΟΓΙΑ να συζητήσουμε και να σχεδιάσουμε μαζί τον αγαπημένο σας χώρο ... γιατι οι ιδέες δεν τελειώνουν ποτέ !!!


ΔΙΚΑΣΤΗΣ: ΤΟ ENCJ ΑΝΑΣΤΕΛΛΕΙ ΤΗΝ ΙΔΙΟΤΗΤΑ ΤΟΥ ΜΕΛΟΥΣ ΤΟΥ ΠΟΛΩΝΙΚΟΎ Α.Δ.Σ.\nΤΟ ENCJ ΑΝΑΣΤΕΛΛΕΙ ΤΗΝ ΙΔΙΟΤΗΤΑ ΤΟΥ ΜΕΛΟΥΣ ΤΟΥ ΠΟΛΩΝΙΚΟΎ Α.Δ.Σ.\nΣτις 17 Σεπτεμβρίου 2018, η Γενική Συνέλευση του Ευρωπαϊκού Δικτύου Δικαστικών Συμβουλίων (ENCJ) συνήλθε στο Βουκουρέστι για να συζητήσει σχετικά με τη θέση του Εθνικού Δικαστικού Συμβουλίου της Πολωνίας, του KRS, στο ENCJ.\nΕίναι προϋπόθεση για την ιδιότητα μέλους του ENCJ, ότι τα θεσμικά όργανα της δικαιοσύνης είναι ανεξάρτητα από την εκτελεστική και τη νομοθετική εξουσία και ότι έχουν την τελική ευθύνη για την υποστήριξη της δικαστικής εξουσίας στην ανεξάρτητη απονομή της δικαιοσύνης.\nΤο ENCJ ανησύχησε διότι, λόγω των πρόσφατων μεταρρυθμίσεων στην Πολωνία, το KRS δεν πληρούσε πλέον την απαίτηση αυτή. Ως αποτέλεσμα, πραγματοποιήθηκε μια επίσκεψη στην Πολωνία τον Ιούνιο του 2018 για να εξεταστεί το θέμα. Εντούτοις, οι ανησυχίες παρέμειναν και κατά συνέπεια το Διοικ. Συμβούλιο πρότεινε την αναστολή της ιδιότητας του μέλους του KRS. Το KRS παρέστη στη συνεδρίαση και εξέφρασε την άποψή του. Η Γενική Συνέλευση εξέτασε την πρόταση του Δ.Σ. και αποφάσισε να αναστείλει την ιδιότητα μέλους του KRS.\nΩς εκ τούτου, επί του παρόντος αφαιρείται από το KRS το δικαίωμα της ψήφου και αποκλείεται αυτό από τη συμμετοχή του στις δραστηριότητες του ENCJ. Ωστόσο, το ENCJ δεσμεύεται να παραμείνει σε επαφή με το KRS. Το ENCJ θα συνεχίσει να παρακολουθεί την κατάσταση και προσβλέπει στην εποχή κατά την οποία το KRS θα πληροί τις απαιτήσεις του ENCJ και ως εκ τούτου θα μπορεί να επανέλθει ως ενεργό μέλος του ENCJ. Εν τω μεταξύ, το ENCJ είναι διατεθειμένο να προσφέρει την βοήθειά του και την καθοδήγησή του στο KRS για τον καθορισμό της συμμόρφωσης με τα ευρωπαϊκά πρότυπα για τα δικαστικά συμβούλια.\nΘεωρήθηκε ότι αυτή ήταν μια πολύ θλιβερή μέρα, καθώς το KRS ήταν ένα από τα ιδρυτικά μέλη του Δικτύου και οι εκπρόσωποί του στο Δίκτυο εκτιμήθηκαν σε μεγάλο βαθμό και συνέβαλαν σημαντικά στο έργο του Δικτύου, τόσο μέσα στο Διοικητικό Συμβούλιο όσο και στα διάφορα προγράμματα του ENCJ εδώ και πολλά χρόνια.\nΟι ακραίες περιστάσεις της συγκεκριμένης υπόθεσης οδήγησαν στην απόφαση που μόλις ελήφθη. Αυτές οι περιστάσεις αναφέρθηκαν στο έγγραφο του Διοικητικού Συμβουλίου που δημοσιεύθηκε στις 16 Αυγούστου 2018.\nΤο ENCJ στοχεύει στη βελτίωση της συνεργασίας και της καλής αμοιβαίας κατανόησης μεταξύ των Συμβουλίων για το δικαστικό σώμα και των μελών του δικαστικού σώματος των κρατών μελών της Ευρωπαϊκής Ένωσης. Αυτός ο στόχος συνεπάγεται μια κοινή ευθύνη υποστήριξης των θεμελίων της κοινής μας ευρωπαϊκής έννομης τάξης, ιδιαίτερα του κράτους δικαίου και της ανεξαρτησίας της δικαστικής εξουσίας εντός αυτής της τάξης. Τα κράτη μέλη είναι ελεύθερα να οργανώσουν τα δικαστικά τους συστήματα κατά τρόπο που κρίνουν κατάλληλο, αλλά υπάρχουν ορισμένα ελάχιστα πρότυπα που πρέπει να τηρηθούν.


Μπαρτσελόνα: Οι υποψήφιοι διάδοχοι του Μπαρτομέου - PRESSARIS\nΗ Μπαρτσελόνα μπαίνει σε προεκλογική περίοδο και ήδη τα ονόματα των υποψηφίων για τη διαδοχή του Τζουζέπ Μαρία Μπαρτομέου μεγαλώνει.\nΗ αντίστροφη μέτρηση για την επόμενη σελίδα στην ηγεσία της Μπαρτσελόνα έχει ξεκινήσει. Από το βράδυ της Δευτέρας ο Μπαρτομέου αποτελεί παρελθόν και σε 40 μέρες θα έχουμε τις εκλογές.\nΠοιος θα είναι εκείνος που θα πάρει το χρίσμα και θα διαχειριστεί την καυτή πατάτα της παραμονής του Λιονέλ Μέσι στην ομάδα; Οι υποψήφιοι όπως όλα δείχνουν θα είναι πολλοί και δεν αποκλείεται να ξεπεράσουν ακόμα και τους δέκα.\nΒέβαια, μέχρι την ημερομηνία των εκλογών δεν αποκλείεται να υπάρξουν πολλές ζυμώσεις αλλά και πιθανές συνεργασίες. Πάμε να δούμε τις αναφορές της “Mundo Deportivo” για το θέμα.\nΕκείνη που έχουν εκφράσει δημόσια την επιθυμία τους να βρίσκονται ανάμεσα στους υποψηφίους είναι οι Βίκτορ Φοντ, Τόνι Φρέιτσα, Ζόρντι Φαρέ, Αγκούστι Μπενεντίτο και Λουίς Φερνάντες Αλά. Ο πρώτος σχεδιάζει το συγκεκριμένο βήμα εδώ και χρόνια και όπως όλα δείχνουν είναι θεωρητικά ο πιο έτοιμος για αυτές τις εκλογές. Μάλιστα, έχει ήδη βάλει μπροστά είναι πρόσωπο το οποίο έχει μεγάλο έρεισμα στους φίλους της Μπαρτσελόνα και αυτό δεν είναι άλλο από τον Τσάβι.\nΟ ΛΑΠΟΡΤΑ ΚΑΙ ΟΙ ΑΛΛΟΙ


Ο ΚΟΣΜΟΣ ΜΕΤΑ: ΑΓΕΛΑΣΤΟΣ ΠΕΤΡΑ\nΣΤΙΣ ΘΑΛΑΣΣΕΣ του κόσμου. Οι άνθρωποι κολυμπούν ακίνητοι. Νομίζεις ότι είναι σκαλισμένοι στον βυθό. Κανείς τους δεν μιλάει, έχουν γίνει βοτσαλάκια. Μαζεύω μερικούς και τους βάζω στο βάζο. Για να τους έχω. Ο ήλιος που καίει, τους κάνει γυαλιστερούς. Ανυπόφορους. Οικογένειες από πέτρες μεγαλώνουν κάτω από τα μάτια μου, εργάζονται σαν τα μυρμήγκια. Θέλουν να αγοράσουν φωνή. Ούτε τους εαυτούς τους δεν μπορούν να χωρέσουν. Κρατάω το σπαθί. Καλύτερα να κόψω το χέρι μου. Τα χέρια μου.\nΟι πέτρες δεν είναι ούτε καλές ούτε κακές. Δεν έχουν ηθική, μνήμη, συνείδηση. Φορούν ένα δέρμα που το λένε σκληρότητα· να τις προστατεύει. Είναι αγέλαστες. Λυπημένες. Αφωνες. Η φωνή απαιτεί για τον εαυτό της ένα στοιχείο αθωότητας. Δεν το έχουν. Δεν θα συνηθίσω ποτέ.\nΕκαναν χώρους για καπνιστές και δεν πρόβλεψαν χώρους επαφών, χώρους αγγιγμάτων, οι επαφές απαγορεύονται. Νύχτα στην Ιπποκράτους, οι άνθρωποι περπατούν μόνοι, χωρίς σκιά. Πόσα χρόνια μοναξιάς; Εκατό; Οχι, αυτό είναι βιβλίο του Μάρκες. Πάντως, πολλά. Ενας τυφλός προσπαθεί να περάσει τη διάβαση, δεν τον βοηθάει κανείς. Το άσπρο μπαστούνι του φωτίζει τη νύχτα, χτυπάει το κράσπεδο. Τακ τακ. Ενας περαστικός σκύλος που ψάχνει το ταίρι του τον ακούει και του γλείφει το πόδι. Θα τον οδηγήσει αυτός. Τώρα που πέθαναν τα ζευγάρια, αλλάζει και η γραμματική. Τα πρόσωπα. Πώς είναι το εμείς στον ενικό;\nΤα όρια ανάμεσα στη ζωή σου και στη ζωή για την οποία γράφεις είναι ασαφή. Οταν αρχίζουν και αποσαφηνίζονται, κάτι δεν πάει καλά. Ή η ζωή σου ή αυτό που γράφεις. Η νύχτα γδέρνει τον κόσμο, γδέρνει τα χείλη μου, γδέρνει το μέλλον. Επιβάλλει τον δικό της νόμο, του σκοταδιού. Περνάς ή έρχεσαι; Χωρίς εσένα δεν υπάρχει χρόνος. Δεν υπάρχει απόδειξη ζωής. Το κοντέρ μηδενίζει. Πώς μπορούν να ξεχνούν οι άνθρωποι την απόδειξη ότι ζούν; Γιατί έγιναν πέτρες;\nΕνα παιδάκι περνάει από μπροστά μου, έχει μεγάλα φωτεινά μάτια που χωρούν μέσα τους όλη την αγάπη του κόσμου. Θα μου πεις γιατί είμαστε μόνο στιγμές; Είμαι μικρούλι ακόμα, δεν ξέρω, μου απαντά.\nΚι εγώ είμαι μικρούλι, αλλά όχι ακόμα. Πια. Είμαι μικρούλι πια. Ο καιρός των μεγάλων πέρασε. Θα με πάρεις μαζί σου;


Samsung Galaxy M51: έφτασε Ευρώπη αποκλειστικά από το Amazon - GizChina Greece\nΤο τελευταίο μεσαίας κατηγορίας κινητό της Samsung έρχεται με μπαταρία τέρας σε ακόμα περισσότερες αγορές. Το Samsung Galaxy M51 έκανε το ντεμπούτο του στην Ινδία πριν από ένα μήνα, αλλά πρόκειται για μια συσκευή της σειράς Μ που δεν θα παραμείνει αποκλειστική στην εν λόγω αγορά. Το Galaxy M51 είναι πλέον διαθέσιμο στην Ευρώπη ή πιο συγκεκριμένα στην Ισπανία, όπου είναι τώρα διαθέσιμο για αγορά μέσω Διαδικτύου από το Amazon.\nΗ συσκευή κυκλοφόρησε επίσημα στην Ισπανία νωρίτερα αυτήν την εβδομάδα. Παρόλο που υπάρχει στα εικονικά ράφια του ηλεκτρονικού καταστήματος της Samsung, η σειρά πωλείται στην Ισπανία αποκλειστικά μέσω του Amazon. Διατίθεται σε δύο επιλογές χρωμάτων, μαύρο και άσπρο και κοστίζει 389 ευρώ. Η Amazon Spain προσφέρει στους αγοραστές τη δυνατότητα να μειώσουν την τιμή του τηλεφώνου έως και 350 ευρώ όταν επιστρέψουν μια άλλη συσκευή πίσω.\nΤο Galaxy M51 είναι το πρώτο smartphone της Samsung που διαθέτει μπαταρία μεγαλύτερη από 6.000mAh. Είναι εξοπλισμένο με μονάδα 7.000mAh που συνδυάζεται με γρήγορο φορτιστή 25W, οπότε ακόμη και οι πιο απαιτητικοί χρήστες θα πρέπει να έχουν λίγη ακόμα μπαταρία μέχρι το τέλος της ημέρας.\nΗ μπαταρία των 7.000 mAh είναι το πιο φωτεινό σημείο του Galaxy M51, αλλά δεν είναι το μόνο χαρακτηριστικό που αξίζει να αναφέρουμε. Το Galaxy M51 είναι μια καλή συσκευή γενικά εκτός από μερικές ελλείψεις λογισμικού λόγω της περιορισμένης έκδοσης του One UI (Core), το τηλέφωνο διαθέτει μια εξαιρετική οθόνη Super AMOLED Plus Infinity-O 6,7 ιντσών, μια εγκατάσταση τετραπλής κάμερας, ένα εξαιρετικά γρήγορο πλαϊνό σαρωτή δακτυλικών αποτυπωμάτων και το chipset Snapdragon 730G σε συνδυασμό με 6GB RAM και 128GB ROM.\nΗ Samsung πωλεί αυτή την στιγμή το Galaxy M51 στην Ισπανία αποκλειστικά μέσω του Amazon, αλλά δεν είναι σαφές εάν πρόκειται για συμφωνία περιορισμένου χρόνου ή μόνιμη με τον πωλητή. Ομοίως, απομένει να δούμε αν το Samsung Galaxy M51 σε άλλες ευρωπαϊκές χώρες θα πωλείται επίσης αποκλειστικά μέσω του Amazon.\nTags: 7000 mahAmazongalaxy a51 5Ggalaxy a51 ελλάδαinfinity-oSamsung Galaxy A51 5GSamsung ΕλλάδαSnapdragon 730Gsuper amoled οθόνη\nNext post Digitimes Research: οι πωλήσεις κινητών θα δουν διψήφια αύξηση το 2021\nPrevious post Nokia: πλήρης λίστα συσκευών που αναβαθμίζονται σε Android 11


ΑΛΕΞΑΝΔΡΕΙΑ-ΓΙΔΑΣ: ΚΑΙΡΟΣ: 36 ΟΙ ΒΑΘΜΟΙ ΣΗΜΕΡΑ ΣΤΗΝ ΑΛΕΞΑΝΔΡΕΙΑ!\nΚΑΙΡΟΣ: 36 ΟΙ ΒΑΘΜΟΙ ΣΗΜΕΡΑ ΣΤΗΝ ΑΛΕΞΑΝΔΡΕΙΑ!\nΗλιοφάνεια με αυξημένες νεφώσεις στα ορεινά ηπειρωτικά τις μεσημεριανές κι απογευματινές ώρες, με τοπικές βροχές και μεμονωμένες καταιγίδες στα ορεινά της Κεντρικής Στερεάς, της Πελοποννήσου και της Δυτικής Μακεδονίας περιμένουμε σήμερα Κυριακή 22 Ιουλίου 2012.\nΗ θερμοκρασία θα κυμανθεί από 20 έως 36 βαθμούς στη.....\nΒόρεια Ελλάδα, 23 έως 37 βαθμούς στην Κεντρική και Νότια Ελλάδα, 22 έως 37 βαθμούς στη Δυτική Ελλάδα, 25 έως 31 βαθμούς στις Κυκλάδες και την Κρήτη και από 23 έως 33 βαθμούς στα νησιά του Ανατολικού Αιγαίου και τα Δωδεκάνησα.\nΟι άνεμοι θα πνέουν στο Αιγαίο από βόρειες διευθύνσεις μέτριοι έως ισχυροί 5-6 μποφόρ και πρόσκαιρα στις Κυκλάδες και τα νοτιοανατολικά σχεδόν θυελλώδεις 7 μποφόρ, ενώ στο Ιόνιο οι άνεμοι θα πνέουν από μεταβλητές διευθύνσεις ασθενείς.\nΗλιοφάνεια περιμένουμε σήμερα Κυριακή στην Αττική. Η θερμοκρασία θα κυμανθεί από 22 έως 37 βαθμούς Κελσίου, αλλά στα παραθαλάσσια η μέγιστη θα είναι 3-4 βαθμούς χαμηλότερη. Οι άνεμοι θα πνέουν από βόρειες διευθύνσεις στα ανατολικά μέτριοι έως ισχυροί 5-6 μποφόρ, ενώ στο Σαρωνικό ασθενείς έως σχεδόν μέτριοι 3-4 μποφόρ.\nΗλιοφάνεια περιμένουμε σήμερα Κυριακή στη Θεσσαλονίκη. Η θερμοκρασία θα κυμανθεί από 22 έως 35 βαθμούς Κελσίου. Οι άνεμοι στο Θερμαϊκό θα πνέουν από μεταβλητές διευθύνσεις ασθενείς, όπου μετά το μεσημέρι θα στραφούν σε νοτιοανατολικούς έως σχεδόν μέτριους 3-4 μποφόρ.


Πώς να μεταφέρετε από το bitcoin σε μια κάρτα | Bitcoin κόσμο\nΠώς να μεταφέρετε από το bitcoin σε μια κάρτα\nΠώς να μεταφέρετε δεδομένα από Android στο iPhone; Αυτό το άρθρο συγκεντρώνει όλους τους τρόπους για να μεταφέρετε όλα τα περιεχόμενα από ανδροειδές τηλέφωνο στο iPhone.\nΠώς να αντιγράψετε επαφές στην κάρτα SIM Το επόμενο μέρος είναι τα εύκολα βήματα της αντιγραφής επαφών από τον υπολογιστή και από την κάρτα μνήμης του τηλεφώνου Android στην κάρτα SIM στο Android. Ready? Αφήνει να ξεκινήσετε.\nΩς εκ τούτου, αυτό το άρθρο θα εξετάσουμε τους βασικούς τρόπους πώς να πάρει Bitcoins στην κάρτα από cryptocurrency πορτοφόλι από το λογαριασμό Exchange με Blockchain online υπηρεσία στο σύστημα πληρωμών και, στη …\nΔεν ξέρω πώς να μεταφέρετε τα βίντεο από βιντεοκάμερα σε υπολογιστή; Τρεις επιλογές: USB καλώδιο, 1394 firewire και κάρτα αναγνώστης. Είτε είναι εύκολο να συνδέσετε τη βιντεοκάμερα σε …\n27/06/2019 · Επιλέξτε μια κάρτα για να πληρώνετε τις μετακινήσεις σας με το Apple Pay. Και μάθετε πώς να ενεργοποιείτε τη λειτουργία «ΜΜΜ εξπρές».\nΑκόμη χειρότερα, αν οι επαφές σας είναι περισσότερο από μια κάρτα SIM μπορεί να χωρέσει, μόλις βάλετε την κάρτα SIM στο τηλέφωνό σας Android να μεταφέρετε τις επαφές.\nΝα μεταφέρετε μουσική από το Android σε iTunes εύκολα . Αγόρασε ένα iPhone, iPod ή iPad, μόνο για να ανακαλύψουν ότι όλα τα αρχεία μουσικής που είναι ακόμα στην παλαιά αρρενωπό τηλέφωνο ή …\nΤο άρθρο αυτό σας παρουσιάζει πώς να μεταφέρετε μουσική σε κάρτα sd με εύκολο και γρήγορο τρόπο έτσι ώστε να μεταφερθεί σε άλλο τηλέφωνο με ευκολία.\nΓια να μάθετε περισσότερα για το Bitcoin, μπορείτε να συμβουλευτείτε την ειδική ιστοσελίδα και το πρωτότυπο έγγραφο. Χρησιμοποιείται στ’αλήθεια το Bitcoin από τους ανθρώπους; Ναι.\ndr.fone – Μεταφορά (iOS) θα εισαγάγει το πώς να μεταφέρετε φωτογραφίες από το iPad στην κάρτα SD με και χωρίς iCloud.With οδηγό μας, μπορείτε να πάρετε το έργο που επιτέλεσε εύκολα.\nΤη θέση αυτή παρουσιάζει πώς μπορείτε να μεταφέρετε εικόνες από το iPad σε κάρτα SD με ρετρό TunesGo και iCloud. Δύο από αυτούς μπορεί να βοηθήσει να πάρει την εργασία γίνοντη εύκολα.\nBitcoin σκληρό πιρούνι δεν θα\nBitcoin κέρδη για τα παιχνίδια\nΔημιουργήστε τη διεύθυνση bitcoin σας\nΌλα σχετικά με bitcoins σε τηλεγραφήματα\n← Bitcoin δωρεές Bitcoin ναυτεμπορικη: πώς να κερδίσετε, εξόρυξη, κερδοφόρα πώληση →